Aleksić (NS): Poljoprivrednicima dizel za 120 dinara po litru, ograničiti marže trgovcima\nBeta 5. juna 2022. 12:15\nPotpredsednik Narodne stranke Miroslav Aleksić pozvao je danas Vladu Srbije da ograniči cenu dizela za poljoprivrednike na 120 dinara po litru, i da duplo poveća podsticaje za poljoprivredna gazdinstva, a da trgovcima ograniči marže, jer hrana poskupljuje nauštrb proizvodjača i gradjana „kojima su poskupljenja postala neizdrživa“.\n„Korist imaju veliki monopolisti i trgovinski lanci koji povećavaju marže i cene, dok proizvodjači voća, povrća, mleka i tovljenika za mesnu industriju ne dobijaju više nego prethodnih godina“, rekao je Aleksić u seoskom gazdinstvu Momira Šaponje u razgovoru sa poljoprivrednicima opštine Šid.\nKako je saopšteno iz Narodne stranke, Aleksić je pozvao vlast „da hitno obavi rebalans budžeta kako bi se duplirali podsticaji za poljoprivrednu proizvodnju i da se uvedu programi kojima bi se agresivnim podsticajnim merama odmah direktno upumpao novac poljoprivrednim gazdinstvima“.\n„Mora se tačno označiti rok kako bi proizvođjači znali kada će dobiti novac. Potrebno je napraviti programe u zavisnosti od vrste poljoprivredne proizvodnje i raspisati nove konkurse na osnovu kojih bi poljoprivrednici dobili sredstva“, dodao je Aleksić.\nIstakao je da će Srbija imati veliki problem da održi poljoprivrednu proizvodnju ako ove mere ne budu hitno sprovedene i da je „poslednji trenutak da država hitno reaguje“ i uloži novac u proizvodnju hrane.\nPotpredsednik Narodne stranke, koji se bavi poljoprivredom u Trsteniku, rekao je da je ratarima neophodno povećati subvencije sa 8.000 dinara po hektaru na 24.000 dinara, zbog povećanih troškova proizvodnje.\n„Proizvodjači mleka ne mogu da opstanu, jer danas litar mleka u Srbiji košta kao litar vode. Proizvodjači tovljenika nemaju gde da prodaju svoju junad i svinje, jer Srbija uvozi svinjsko meso. Drastično su povećane cene repromaterijala, djubriva, pesticida, radne snage i dizela, dok cene po kojima poljoprivrednici prodaju svoju robu minimalne“, naveo je Aleksić.\nAleksić je nakon razgovara sa ratarima, proizvodjačima mleka i odgajivačima tovljenika naveo da Srbija ima dovoljno potencijala da nikada ne bude gladna i da će biti dovoljno hrane, ali da je moguće ostvariti i značajnu zaradu izvozom ako se hitno budu sprovedene neophodne mere, kao i da je to „moguće uraditi u veoma kratkom roku“.\n„Svi poljoprivrednici sa kojima smo razgovarali su zatražili hitnu podršku države kako bi mogli da održe proizvodnju i svi su ukazali na iste probleme – da je poljoprivreda na izdisaju i da su poljoprivredna gazdinstva na ivici opstanka, te da mnogi od njih prestaju da se bave proizvodnjom“, rekao je Aleksić.\nPahor: Sad se odlučuje o sudbini Zapadnog Balkana, EU snažnije da…


Вучић и Лавров у Храму Светог Саве, свечана презентација мозаика - Нови Стандард\nVučić i Lavrov u Hramu Svetog Save, svečana prezentacija mozaika\n22.02.2018. 12:22 17.07.2020.\nNa Vračaru se održava svečana prezentacija mozaika, na kupoli na visini od 65 metara, a predstavlja Hrista u činu vaznesenja na nebo\nPredsednik Srbije Aleksandar Vučić i ministar spoljnih poslova Ruske Federacije Sergej Lavrov prisustvuju danas prezentaciji mozaika centralne kupole Hrama Svetog Save na Vračaru.\nŠef ruske diplomatije, koji je sinoć razgovarao sa predsednikom Vučićem, nastaviće i političke razgovore sa srpskim zvaničnicima.\nLavrov će se sastati sa premijerkom Anom Brnabić i srpskim kolegom Ivicom Dačićem. Planom posete predviđeno je da ruski ministar uruči Orden prijateljstva Ivici Dačiću, koji mu je ranije dodeljen.\nNajveći naš zadatak danas je da izbegnemo sve zamke oko nas, da čuvamo prijatelje, da težimo miru, razumevanju i izgradnji, poručio danas Predsednik Srbije Aleksandar Vučić u obraćanju na svečanosti otkrivanja mozaika na kupoli Hrama svetog Save.\n,,Na nama je da završimo ovaj Hram”, rekao je Vučić i ukazao da je hram na Vračaru ,,kuća za sve” i još jedan od simbola bratstva Srba i Rusa, ali i da da u tom hramu treba da bude jak koren, otporan na sve oluje, našeg prijateljstva sa Rusijom .\n„Ova kupola koja je iznad nas verovatno je najbolje mesto za podsećanje na svetost nekih veza, posebno crkve i naroda, Rusije i Srbije, naroda koji su potekli iz istog plemena, bili sabraća u nevolji, borili se zajedno protiv mržnje i osvojili slobodu za svakog od nas”, naglasio je on.\n„Ova kupola govori o prijateljstvu dva naroda i na njoj je radilo 70 srpskih i ruskih umetnika, koji su utkali milione komadića u jedinstveku poruku bratstva i solidarnosti”, rekao je predsednik.\nKako je rekao, ovo je najbolje mesto za podsećanje na svetost nekih veza, posebno onih između dve crkve, dva naroda, dve države – Rusije i Srbije.\n,,Potekli smo iz istog plemena, otkrili istu veru, delili iste snove, bili sabraća u nevolji, borili se zajedno protiv mržnje kao poretka, nepravde kao načina i osvojili slobodu za naše narode, za svakoga od nas. Više od toga teško da je moguće”, poručio je Vučić.\nPosebno je zahvalio predsedniku Ruske Federacije Vladimiru Putinu bez koga, ističe, ne bismo gotovo ništa uradili u ovom svetom hramu i koji je dolazio i interesovao se za nastavak radova…a takođe i Sergeju Lavrovu koji je lično došao da uveliča 180 godina od uspostavljanja diplomatskih odnosa dve zemlje.\n,,Hvala svima iz Srbije koji su godinama radili na tome da se ovaj hram podigne, od kraljeva – Mlana, Petra i Aleksandra, pa do Dušana Čkrebića, Zorana Đinđića i Tomislava Nikolića”, rekao je Vučić, koji je zahvalnost uputio i ,,Gaspromu” koji pomaže u izgradnji hrama.\n,,Takođe, jedna druga vera ili nevera koja je vladala nama, i Rusijom i Srbijom, nije htela ni Hram ni sveca posle Drugog svetskog rata” podvukao je.\n,,Zato je danas možda i najveći zadatak da Hram završimo u miru, izbegnemo sve zamke koje su odavno oko nas, da čuvamo prijatelje i tražimo baš ona rešenja koja će omogućiti ono čemu je i Sveti Sava težio, miru, razumevanju i izgradnji”, zaključio je predsednik Srbije uz poruku ,,živelo srpsko-rusko prijateljstvo”.\n(11:15) LAVROV: NAŠE ĆE CRKVE SAČUVATI DOSTOJANSTVO\nUz opasku da u nekim zemljama crkve učestvuju u ,,političkim igrama”, poput onih u Crnoj Gori ili Makedoniji, Lavrov je posebno naglasio bliskost srpske i ruske crkve te izrazio uverenje da će i u budućnosti one sačuvati dostojanstvo, koje su i do sada iskazivale.\n(11:14) VUČIĆ: KOREN NAŠEG PRIJATELjSTVA SA RUSIJOM\n„Ova kupola koja je iznad nas verovatno je najbolje mesto za podsećanje na svetost nekih veza, posebno crkve i naroda, Rusije i Sbrije, naroda koji su potekli iz istog plemena, bili sabraća u nevolji, borili se zajedno protiv mržnje i osvojili slobodu za svakog od nas“, naglasio je on.\n„Ova kupola govori o prijateljstvu dva naroda i na njoj je radilo 70 srpskih i ruskih umetnika, koji su utkali milione komadića u jedinstveku poruku bratstva i solidarnosti“, rekao je predsednik.\nVučić se posebno zahvalio predsedniku Rusije Vladimiru Putinu koji se, prilikom dolaska u Srbiju inetresovao za nastavak radova, i šefu diplomatije Sergeju Lavrovu što je uveličao svojim dolaskom ovaj dan.\nZahvalio se i kompaniji „Gasprom“ na velikodušnoj podršci.\n(11:07) IRINEJ: HVALA RUSIJI I SRBIJI, PUTINU I VUČIĆU ZA GRADNjU HRAMA\nPatrijarh Srpske pravoslavne crkve Irinej zahvalio se danas, na svečanoj prezentaciji mozaika u Hramu Svetog Save na Vračaru, Rusiji i njenom predsedniku Vladimiru Putinu, kao i Republici Srbiji i predsedniku Aleksandru Vučiću na pomoći koju su pružili i pružaju i izgradnji Hrama.\n,,Ostajemo u nadi da će nam bratska Rusija i dalje pružati pomoć u oslikavanju Hrama Svetog Save. On će biti ponos Srba i Rusa kao i celog pravoslavlja”, rekao je patrijarh.\nPatrijarh je podsetio da se danas nalaze na mestu na kome su Turci daleke 1595. godine spalili telo Svetoga Save.\nPodsetio je da je početkom dvadesetog veka bilo nekoliko neuspelih konkursa za izgradnju hrama, da je ona započeta 1939. godine, pa prekinuta Drugim svetskim ratom, i tek dolaskom patrijarha Germana 1958. godiie obnovljeno pitanje nastavka gradnje Hrama.\n,,Ovom prilikom sa ovoga svetoga mesta, najsrdačnije se zahvaljujemo bratskoj Rusiji i gostodinu Putinu za ljubav prema našem narodu kao i Ruskoj pravoslavnoj crkvi. Naravno i od sveg srca se zahvaljujemo i Srbiji i gospodinu Vučiću za veliku i dragocenu finansijsku pomoć”, rekao je patrijarh Irinej.\n(10:13) LAVROV I VUČIĆ U HRAMU SVETOG SAVE\nReč je o jednom od najvećih projekata mozaičkog ukrašavanja u svetu.\nUkras, težak 40 tona, sačinjen je u Moskvi, pravljen godinu dana, a potom prevezen u Beograd, a delo je umetnika predvođenih čuvenim Nikolajem Muhinom.\nIzradu je finansirala ruska firma ,,Gaspromnjeft” sa četiri miliona evra.\nGeneralni sekretar predsednika Srbije Nikola Selaković rekao je ranije danas da je to samo prvi korak i da će mozaik u oltarskom delu, noseći stubovi, ikonostas i mermerni patos biti završeni do jeseni 2019. godine kako bi u njemu mogle da se obavljaju liturgije.\n,,Kupola je prvi u nizu završnih koraka ka potpunom završetku radova na hramu uz značajnu pomoć predsednika Rusije, Gaspromnjefta”, rekao je Selaković koji je precizirao da je na kupoli radilo više od 70 umetnika i mozaičara iz Rusije i Srbije.\nDodaje da je velika ruska pomoć bila motiv Srbiji da za vreme mandata predsednika Aleksandra Vučića izdvoji do sada najveću pomoć, ali ne i konacnu, za završetak radova.\nSelaković je podsetio da je Vlada Srbije, na inicijativu predsednika Vučića, obezbedila 1,2 milijarde dinara za Hram Svetog Save.\nHram je, kako je rekao, mesto okupljanja ne samo Srba, već i velikog broja stranih turista, a kada bude završen biće pokriven sa 15.000 kvadratnih metara mozaika.\nKupola je samo prvi deo od 1.240 kvadratnih metara mozaika,posle toga sledi oko 3.300 metara kvadratnih mozaika u oltarskom delu.\n,,Hram je najveće mesto okupljanja svih stranih turista, a kada bude završen oni će imati priliku da vide najveću galeriju mozaika”, zaključio je Selaković.\n(09:50) LAVROV I DAČIĆ POLOŽILI VENCE NA SPOMENIK SOVJETSKOM VOJNIKU\nGarda Vojske Srbije svirala je himne Rusije i Srbije, a prilikom polaganja venca trubom je izvedena melodija pesme ,,Tamo daleko”\nMinistari spoljnih poslova Ruske Federacije i Srbije Sergej Lavrov i Ivica Dačić položili su danas vence i odali poštu u Memorijalnom kompleksu Oslobodiocima Beograda, na Spomenik sovjetskom vojniku, kao i na spomenik ruskom diplomati Nikolaju Hartvigu.\nGarda Vojske Srbije svirala je himne Rusije i Srbije, a prilikom polaganja venca trubom je izvedena melodija pesme ,,Tamo daleko”.\nIzvor Tanjug/Večernje novosti, 22. februar 2018.\nDnevne vestirusijabeogradVračarvučićVučić i Lavrov u Hramu Svetog SavelavrovposetapravoslavljeSrbijaHram Svetog Save


TURSKA MENJA DEMOGRAFIJU KARABAHA: Sirijski plaćenici su ključna stavka u sprovođenju plana | Novosti.RS\nAzerbejdžan, turski saveznik, započeo je napad na jermenske snage u Karabahu, 27. septembra uz podršku hiljada sirijskih plaćenika.\nNapad je završen 10. novembra, mirovnim sporazumom uz posredovanje Rusije, kojim se veći deo regiona Karabaha vratio pod kontrolu Bakua.\nŠafan al-Kaburi, predstavnik autonomne uprave na severoistoku Sirije, rekao je za Skaj NJuz Arabiju da su porodice desetina sirijskih plaćenika koji su se borili u Nagorno-Karabahu trenutno na putu za region, gde će biti naseljeni.\n- Oni žele da stvore demografsku promenu u Karabahu - rekao je al-Kaburi, napominjući da u regionu postoji kurdska manjina koja je u kontaktu sa autonomnom upravom na severoistoku Sirije.\nPrema sirijskoj Opservatoriji za ljudska prava sa sedištem u Londonu, oko 2.580 sirijskih militanata koje podržava Turska raspoređeno je u Nagorno-Karabahu. U sukobu su poginula najmanje 293 lica.\nProšle nedelje, nadzorna grupa je izvestila da Turska planira da zadrži sirijske plaćenike u delu Nagorno-Karabaha pod kontrolom Azerbejdžana.\nTurska i Azerbejdžan planiraju da promene demografiju Nagorno-Karabaha, gde su Jermeni većina. To bi moglo ometati sprovođenje mirovnog sporazuma uz posredovanje Rusije.\nSirija Nagorno-Karabah Nagorno Karabah Turska Azerbejdžan Jermenija Jermeni Šafan al-Kaburi


Zbog dopinga: Atletičarki Adeli Čomor dvogodišnja zabrana takmičenja | BNN\nZbog dopinga: Atletičarki Adeli Čomor dvogodišnja zabrana takmičenja\nTestovi bili pozitivni na Ephedrine\nAdela Čomor, atletičarka Atletskog kluba Novi Grad iz Sarajeva suspendovana je na dvije godine, saopćeno je iz Atletskog saveza BiH, nakon što je nakon testiranja urina bila pozitivna na Ephedrine.\nČomorovoj su poništeni svi rezultati ostvareni na pojedinačnom prvenstvu BiH, a osvojila je dvije srebrne medalje u trkama na 3.000 metara i 5.000 metara.\nKako je navedeno iz Agencije za antidoping kontrolu BiH u uzorku ove bh. atletičarke za doping testiranje pronađena je zabranjena supstanca Ephedrine u koncentraciji većoj od 10 µg/ml (klasa S6. Stimulansi), čime je počinjeno kršenje člana 2.1 Svjetskog antidoping kodeksa, prisustvo zabranjene supstance ili njenih metabolita ili markera u uzorku sportiste.\nUzorak je prikupljen 11. juna na pojedinačnom prvenstvu BiH u atletici za seniore i seniorke 2017., a Čomor je od strane Agencije za antidoping kontrolu pismeno obaviještena o rezultatima analize uzorka iz nadležne laboratorije, kao i o pravu na analizu uzorka „B“ ili odricanja od istog, u skladu sa članom 7.3 Svjetskog antidoping kodeksa.\nObzirom da se atletičarka odrekla prava na analizu „B“ uzorka, Atletski savez Bosne i Hercegovine izrekao joj je mjeru zabrane takmičenja u trajanju od dvije godine, a poništavaju se rezultati i plasman koje je Adela Čomor ostvarila na navedenom pojedinačnom prvenstvu BiH.


Zakonom o radu utvrđeno je pravo zaposlenog na naknadu zarade za vreme odsustvovanja sa rada na dan praznika koji je po zakonu neradan dan (član 114). Prema ovoj odredbi, zaposleni za vreme odsustvovanja sa rada na dan praznika koji je neradan dan, ima pravo na naknadu zarade u visini prosečne zarade u prethodnih dvanaest meseci, u skladu sa opštim aktom i ugovorom o radu.\nUtvrđivanje visine naknade plate za budžetske korisnike\nZa državne službenike i nameštenike, Zakonom o platama državnih službenika i nameštenika utvrđeno je da državni službenik i nameštenik koji nije radio na dan praznika koji je po zakonu neradan dan, ima pravo na naknadu plate u visini osnovne plate, kao da je radio (član 32.). To znači da državni službenik koji odsustvuje na dan praznika, dobija naknadu plate u istom iznosu, kao i plata koju bi ostvario da je radio u te dane.\nZa zaposlene u organima i organizacijama teritorijalne autonomije i lokalne samouprave, u članu 37. stav 3. Zakona o radnim odnosima u državnim organima, utvrđeno je da se plata prima i za dane praznika za koje je Zakonom predviđeno da se ne radi. To podrazumeva da zaposleni u ovim organima i organizacijama za vreme odsustvovanja sa rada u dane praznika ne primaju naknadu plate, već platu u visini koju bi ostvarili da rade u mesecu u kome odsustvuju sa rada po ovom osnovu.\nZa ostale budžetske korisnike – javne službe, agencije, ustanove i druge, na koje se ne primenjuje Zakon o platama državnih službenika i nameštenika, i Zakon o radnim odnosima u državnim organima, naknada plate za odsustvovanje na dan praznika koji je neradan dan utvrđuje se u skladu sa opštim propisima o radu. To znači da se utvrđuje u skladu sa članom 114. Zakona o radu.\nU slučaju da je zaposleni, kome se isplaćuje naknada zarade, u prethodnih dvanaest meseci koji služe kao osnov za utvrđivanje visine naknade zarade, bio delimično odsutan sa rada (npr. na bolovanju ili odsustvu za koje vreme je primao naknadu zarade), kao osnov za naknadu zarade za dane praznika uzela bi se samo ostvarena zarada (ne i naknada zarade) i časovi rada provedeni na radu za koje je ostvarena zarada.\nUkupna zarada ostvarena u prethodnih dvanaest meseci (bez naknade) delila bi se sa ukupnim časovima rada za koje je zaposleni ostvario zaradu (bez časova bolovanja ili odsustva) i dobijena vrednost zarade po radnom času služila bi kao osnov za obračun naknade zarade za dane odsustvovanja na dan praznika. Posebno treba napomenuti da se u zaradu koja predstavlja osnov za obračun naknade uzimaju sva primanja, koja po zakonu čine zaradu, a koja je zaposleni ostvario za tih dvanaest meseci (zarada ostvarena za vreme provedeno na radu, radni učinak, topli obrok, regers, uvećana zarada, nagrade, bonusi i dr.).


Avalski toranj dobio dekorativno osvetljenje - Putovanja - Nezavisni.rs\nKomentari isključeni za Avalski toranj dobio dekorativno osvetljenje\nMinistar trgovine, turizma i telekomunikacija Rasim Ljajić i zamenik gradonačelnika Beograda Goran Vesić pustili su večeras u rad novu dekorativnu rasvetu Avalskog tornja, a u tom sportsko-turističkom kompleksu posetiocima su dostupni dodatni sadržaji.\nNa stub tornja montirano je 45 reflektora kojima se upravlja kompjuterski, a prema rečima Vesića rasveta je puštena povodom 20. oktobra, Dana oslobođenja Beograda od fasistickog okupatora u Drugom svetskom ratu.\nVesić je rekao da Ministarstvo trgovine, turizma i telekomunikacija veoma svesrdno pomaže Grad Beograd kako bi turistička ponuda prestonice bila unapređena.\nVesić je zahvalio tom ministarstvu i preduzeću “Emisiona tehnika” što su osvetlili Avalski toranj koji je, dodao je, zahvaljujući njima već postao mesto gde ljudi mogu da dođu i provedu svoje vreme, što se i vidi po svim sadržajima koji su napravljeni.\n“Mi smo, kao Grad, uredili put do Avalskog tornja i tako pokazali da zajedno možemo da radimo kako bi Beograđani imali još jedno mesto gde mogu da odu na izlet van grada”, rekao je Vesić.\nOn je istakao da treba još više ulagati u sadržaje na Avali kako bi Beograđani mogli više da je koriste i dodao da će se već sledeće godine početi sa realizacijom projekta skijališta na Avali.\n“Da li ćemo uspeti da ga završimo za godinu dana ili ne, ne znam, ali važno je da počnemo”, dodao je Vesić.\nMinistar Ljajić je rekao da resorno ministarstvo i Grad Beograd zajednički ulažu u razvoj turizma u Beogradu.\n“Mi Beograd tretiramo kao motor razvoja srpskog turizma. Od ukupnog broja turista koji posete Srbiju, 53 odsto njih poseti Beograd. Prema tome, moramo da činimo još više napora da turističku ponudu učinimo raznovrsnijom”, rekao je Ljajić.\nIstakao je da Avala spada među pet turističkih destinacija u Beogradu koju posećuju i domaći i strani turisti.\n“Od početka ove godine ovde je prodato više od 165.000 ulaznica za posetu tornju što je više nego prošle godine kada je prodato 155.000. Približavamo se cifri od 200.000 prodatih ulaznica, a sa svom ovom ponudom koju će turisti imati prilike da vide nadam se da će ovde iz godine u godinu broj turista nesumnjivo biti veći”, dodao je ministar.\nPosetiocima kompleksa tornja na raspolaganju su dodatni sadržaji, među kojima i Muzej emisione tehnike koji je obnovljen i izmešten u novi prostor na 207 metara kvadratnih – bliže glavnom turističkom bloku.\nOn predstavlja bogatu zbirku prvih radio i teklevizijskih uređaja i delova uređaja, kao i predajnika, fotografija…\nNajmlađi posetioci imaće priliku da uživaju u Selu vilenjaka, sa šest kućica na drveću povezanih mostićima, a osim toga među novim sadržajima je i veštačka stena za penjanje, dugačka 35 metara koju mogu koristiti i tinejdžeri i stariji posetioci.\nKlupama i stolovima opremljeno je još nekoliko mesta za odmor na kompleksu Avalskog tornja, a mnogobrojne grupe sada se mogu smestiti u prirodi, ispod borova u takozvanoj “učionici na otvorenom”, koja je namenjena kako đacima i studentima iz oblasti telekomunikacija, tako i organizovanim posetama đačkih ekskurzija”.


VOZAČI, SMANJITE GAS Magla ovog jutra smanjuje vidljivost, posebno oprezni budite na OVIM DIONICAMA – BiGportal.ba\nVOZAČI, SMANJITE GAS Magla ovog jutra smanjuje vidljivost, posebno oprezni budite na OVIM DIONICAMA\nU područjima sa maglom kolovozi su vlažni, a na dionicama u usjecima i pored kamenih kosina mogući su odroni zemlje ili kamenja na kolovoz, saopšteno je iz Auto-moto saveza (AMS) Republike Srpske.\nNa auto-putu Gradiška-Banjaluka izmijenjen je režim u odvijanju saobraćaja zbog izgradnje naplatne stanice “Čatrnja”.\nU toku je sanacija mosta na magistralnom putu Rebrovac-Čelinac, u mjestu Vrbanja, pa se od 7 do 16 časova saobraćaj odvija naizmjenično jednom trakom.\nZbog radova na magistralnom putu Karanovac-Crna Rijeka, dionica Krupa na Vrbasu-Bočac, od 7 sati do 17 časova saobraćaj se obustavlja na desetak minuta i propušta se naizmjenično jednom trakom.\nZbog deminerskih radova, od 8 sati do 16 časova povremene su polučasovne obustave saobraćaja na magistralnom putu Foča-Gacko, na dionici Nacionalni park “Sutjeska”-Priboj.\nNa magistralnom putu Brod-Odžak, na području Klakara Donjih, zbog deminiranja, od 8 sati do 18 časova saobraćaj se odvija tako što 30 minuta traju obustave i 15 minuta propuštanje vozila.\nZbog sanacije klizišta, na regionalnom putu Bratunac tri-Drinjača od 7 do 16.00 časova potpuno je obustavljen saobraćaj, dok od ponoći do 7 i od 16 do ponoći ostaje na snazi zabrana saobraćaja za teretna vozila teža od tri i po tone i autobuse klase “M3”.\nOva zabrana se ne odnosi na autobuse “Drinatransa” Zvornik koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nNa području Federacije BiH danas od 8 do 11 časova najavljeni su deminerski radovi na magistralnom putu Donji Vakuf-Jajce kod tunela Skela, tako da se na ovoj lokaciji saobraća uz povremene obustave do 15 minuta.\nSanacioni radovi izvode se i na dionicama auto-puta Sarajevo sjever-Sarajevo zapad-Lepenica i Podlugovi-Visoko, kao i na magistralnim putevima Mostar Ortiješ, Domanovići-Stolac, Jajce-Mrkonjić Grad-Ključ, Donji Vakuf-Travnik i Olovo-Kladanj.


Beko DIN 48430 AD ugradna sudomašina cena, cene Srbija, prodaja Beograd Novi Sad Niš\nBeko DIN 48430 AD ugradna sudomašina cene\nBeko DIN48430AD Energetski razred A+++... specifikacija\ncena od 47.589,00 do 54.999,00 din | prodavnica (7)\nSK CENA 52.999,00 RSD\nEPonuda nije internet prodavnica već Vam omogućava da brzo i lako nađete Beko DIN 48430 AD ugradna sudomašina po najjeftinijoj ceni. Naš cilj je da kupci budu što bolje informisani o ponudi Beko ugradna sudomašina DIN 48430 AD na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Beko Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko DIN 48430 AD ugradna sudomašina sa PRODAVCEM. EPonuda ne može da garantuje potpunu tačnost specifikacije i slika za Beko DIN 48430 AD ugradna sudomašina. Pre kupovine, podatke za Beko ugradna sudomašina DIN 48430 AD proverite na sajtu PROIZVOĐAČA.


"Grad Novi Sad je podneo zahtev komisiji Vlade Republike Srbije za odobrenje zapošljavanja novih 18 komunalnih policijaca. Veoma će nam značiti njihova podrška, jer je postojeći broj komunalnih policajaca nedovoljan za podmirenje potreba grada veličine Novog Sada", rekao je Vučević novinarima tokom promocije nove opreme Komunalnih policajaca.\nVučević je prisustvovao promociji te opreme, odnosno letnjih uniformi i bicikala, čiju nabavku je finansirao Grad Novi Sad, a ta oprema će im, kako je ročeno tom prilikom, olakšati rad u letnjim mesecima, sa ciljem brže i efikasnije kontrole komunalnog reda i saradnje sa građanima na lokacijama koje je otežano pokriti pešačkim ili auto patrolama.\n"Ovo je jedan mali segment Komunalne policije, ali je novina u njihovom radu koja će im značiti pre svega u letnjem periodu. Od komunalnih policajaca često se očekuje mnogo više nego što oni realno mogu da urade", kazao je Vučević, dodajući da komunalni policajci treba da budu maksimalno otvoreni za saradnju sa građanima, kako bi im pomogli da reše probleme za koje nisu formalno-pravno nadležni.\nNačelnik Komunalne policije Novi Sad Miroslav Laković je istakao da su čelni ljudi grada uz veliko angažovanje gradonačelnika Miloša Vučevića obezbedili sredstva za nabavku opreme koja će, kako je istakao, biti od velike pomoću u radu komunalnim policajcima.\nLaković je kazao da je pored letnjih uniformi, koje se sastoje od letnjih pantalona i polo majica za redovno obavljanje delatnosti, i kratkih pantalona, polo majica i patika u slučaju obavljanja patrolnih aktivnosti na biciklu, nabavljeno i deset bicikala koji će, uz pet motocikala koji su nabavljeni ranije, koristiti patrole na lokacijama koje su nepristupačne za brz pristup automobilima.\n"Korišćenjem bicikala značajno će povećati i efikasnost rada naših patrola", rekao je Laković koji je kao ilustarciju koliko posla ima komunalna policija u Novom Sadu naveo podatak da petkom i subotom od 22 sata do 03 sata ujutru Komunalna policija dobije od 40 do 50 prijava kršenja kućnog reda i da na svaku prijavu komunalni policajci izlaze na licu mesta.


Đorđević: Razmenjena iskustva o zaštiti na radu\nTanjug 14. decembra 2018. 11:52\nMOSKVA – Delegacija Ministarstva za rad, zapošljavanje, boračka i socijalna pitanja, na čelu sa ministrom Zoranom Đorđevićem, prisustvovala je sajmu “Bezbednost i zaštita rada – 2018” i Međunarodnom forumu za bezbednost i zaštitu na radu koji se održava u Moskvi od 11. do 14 decembra.\nSrpska delegacija učestvovala je na poziv ministra za rad i socijalna pitanja Rusije Maksima Topilina.\n„Republika Srbija i Ruska Federacija gaje tradicionalno dobre odnose koji su dodatno učvršćeni prijateljstvom predsednika Aleksandra Vučića i predsednika Vladimira Putina. Sa zadovoljjstvom sam se odazvao na poziv ministra Topilina, sa kojim imam veoma dobru saradnju. Ovo je veoma značajna tema, kojoj veliku pažnju posvećuju naša zemlja, a u kojoj možemo razmeniti dragocena iskustva radi unapređivanja položaja radnika“, rekao je Đorđević, saopštilo je resorno ministarstvo.\nTokom dvodnevne posete Moskvi ministar Đorđević učestvovao je i na Međunarodnom kongresu koji je bio posvećen pitanjima snižavanja traumatizma radnika u proizvodnji, kao i razmatranju Koncepcije “Nultog traumatizma”.\nĐorđević je ovom prilikom govorio na temu “Konfesija mladih” i osvrnuo se na značaj uključivanja mladih ljudi u sistem bezbednosti i zdravlja na radu.\n“Republika Srbija posebnu pažnju posvećuje brizi o radnicima i njihovoj zaštiti na radu. Ministarstvo na čijem sam čelu ozbiljno se bori protiv sive ekonomije, sprečavanju rada na crno i omogućavanju dostojanstvenog rada svih građana, smanjenju povreda na radu, sprovođenju prevencije”, rekao je Đorđević.\nPrema njegovim rečima, inspektori rada svakodnevno vrše pojačane vanredne inspekcijske nadzore kako bi se otklonile sve nepravilnosti u radu.\n“Beležimo značajne rezultate kada je ova oblast u pitanju. Na sajtu ministarstva svakog petka objavljujemo ažurirane spiskove poslodavaca kod kojih su zatečeni radnici na crno ili su utvrđene neke od nepravilnosti. Zaštićeni radnici i zadovoljni poslodavci su cilj kome težimo i nećemo nikome dozvoliti da neovlašćeno uskraćuje drugima prava koja im pripadaju. Kako bismo ostvarili još bolje rezultate u ovoj oblasti potrebno je da se uključe svi zaposleni, sindikati, poslodavci, državni organi, nevladine organizacije, obrazovne ustanove i naučne institucije”, zaključio je Đorđević.


Završnica takmičenja „Srbija i EU: Otvoreno poglavlje“ - Ozonpress :: internet portal\nTag: Srbija i EU\nDelegacija EU i EU info centar pozivaju građane Srbije da se prijave na literarno, foto i likovno takmičenje na temu „Srbija i EU: Otvoreno poglavlje“ i tako daju doprinos novoj fazi odnosa Srbije i Evropske unije u kojoj se očekuje otvaranje pregovaračkih poglavlja sa EU.\nSvi zainteresovani da učestvuju u literarnom takmičenju treba da do 30. aprila pošalju esej do 1.500 reči na gore navedenu temu na mejl adresu competition@euinfo.rs . Koji je doprinos Srbije EU, šta su to srpska kultura, istorija, umetnost, čime će to EU biti bogatija kada Srbija postane njen član, samo su neke od tema na koje se takmičari mogu osvrnuti u svom eseju.\nNajbolji esej, koji će izabrati žiri Delegacije EU i EU info centra, biće nagrađen elektronskim čitačem za knjige u maju mesecu povodom proslave Dana Evrope.\nFoto i likovno takmičenje takođe traju od do 30. aprila, a tema je ista kao i za literatno takmičenje „Srbija i EU: Otvoreno poglavlje“. Dovoljno je da svoju fotografiju ili crtež, koji po vama najbolje reprezentuje Srbiju, pošaljete na mejl adresu competition@euinfo.rs.\nNajbolji radovi biće deo izložbe Delegacije Evropske unije povodom proslave Dana Evrope, a najboljih pet fotografija i likovnih dela nagradićemo vaučerima za kupovinu knjiga u vrednosti od 50 evra.\nGrađani koji šalju svoje eseje, foto i likovne radove u telu mejla treba da napišu ime i prezime, mesto iz koga dolaze i kontakt telefon. Prema pravilima takmičenja svako može poslati jedan esej i jednu fotografiju.\nSve eventualne sporove i primedbe rešiće žiri Delegacije EU i EU info centra.


vanredna situacija - Sputnjik Srbija\nPredsednica opštine Apatin Dubravka Korać, na osnovu predloga Štaba za vanredne situacije, donela je odluku o proglašenju vanredne situacije u toj opštini.\nU Novom Sadu proglašena je vanredna situacija zbog pogoršane epidemiološke situacije nastale širenjem virusa korona.\nI u Šidu proglašena vanredna situacija\nOpština Šid proglasila je vanrednu situaciju na celoj teritoriji zbog pogoršanja epidemiološke situacije usled širenja virusa korona.\nProglašena vanredna situacija i u Aleksandrovcu\nZbog porasta broja obolelih, vanredna situacija od danas je na snazi na teritoriji opštine Aleksandrovac.\nVanredna situacija proglašena je danas u Prijepolju, Valjevu i Vladimircima zbog pogoršanja epidemiološke situacije. Time se broj gradova u kojima su uvedene vanredne mere u cilju sprečavanja širenja virus korona povećao na 21.


EU nije samousluga, slabi zbog nepoštovanja principa - Svet - Dnevni list Danas\nPočetna » Svet » EU nije samousluga, slabi zbog nepoštovanja principa\nPrvi intervju novoizabranog predsednika Francuske od stupanja na funkciju za evropsku štampu\n*Makron je poručio da ne veruje "u sukob između istoka i zapada u Evropi"\n2Piše: M. K. 22. juna 2017. 18.24\nOn je rekao da potpuno veruje u novu eru obnovljene saradnje Pariza i Berlina usmerenu ka oživljavanju evropskog projekta ne samo u turobnim konferencijskim salama, već i u svesti naroda. „Ključ za ponovno aktiviranje jeste Evropa koja štiti“, rekao je Makron u intervjuu, koji je prenelo sedam evropskih listova – britanski Gardijan, francuski Figaro, belgijski Soar, španski Pais, nemački Zidojče cajtung, italijanski Korijere dela sera i švajcarski Tan.\nKao najveći izazov i startnu poziciju u svojoj spoljnoj politici naveo je hvatanje ukoštac s „krizom koja pogađa zapadne demokratije“. „Kada danas pogledate ovu planetu, šta vidite? Uspon neliberalnih demokratija i ekstrema u Evropi, ponovnu pojavu autoritarnih režima koji dovode u pitanje životnu energiju demokratije i SAD koje se delimično povlače iz sveta. Takvu situaciju pogoršava sve veća neizvesnost i problemi – krize se intenziviraju na Bliskom istoku i u Persijskom zalivu, nejednakosti se produbljuju svuda u svetu“, rekao je francuski predsednik, dodajući da krize „delimično potiču od dubokih nejednakosti koje je stvorio svetski poredak i od islamističkog ekstremizma“, ali da su i klimatske promene ključne. „Svi koji misle da je borba protiv klimatskih promena samo hir liberala iz srednje klase mnogo greši“, smatra Makron.\nMakron je rekao da Evropa nema izbora osim da postane lider u borbi protiv neliberalizma u Evropi. „Jer je demokratija rođena u Evropi. SAD vole slobodu koliko i mi, ali ne gaje isti osećaj za pravdu. Evropa je jedino mesto na svetu gde su slobode pojedinaca, duh demokratije i socijalna pravda tako blisko združene. Zato pitanje koje se sada postavlja glasi – da li će Evropa uspeti u odbrani snažnih vrednosti koje je decenijama donosila svetu ili će ih uništiti neliberalne demokratije i autoritarni režimi?“\nMakron je rekao da je za pomirenje evropskog naroda sa evropskim projektom ključno da se pooštre pravila o radnicima i oteža kompanijama da zapošljavaju jeftiniju radnu snagu iz drugih zemalja EU, i da se proizvodnja prebaci na zemlje s nižim platama. On je poručio da rešenje leži u obnovljenoj „zajedničkoj snazi“ Francuske i Nemačke, koje treba da rade na transformaciji i ulivanju entuzijazma u evropski projekat.\nMakron, koji je na nedavnim izborima osvojio ubedljivu parlamentarnu većinu nakon što je na utakmici za šefa države potukao liderku ekstremno desničarskog Nacionalnog fronta Marinu le Pen, tokom izborne kampanje je kritikovao države centralne Evrope, kao što su Poljska i Mađarska zato što odbijaju saradnju na pitanjima izbeglica i zbog nepoštovanja evropskih vrednosti. On je, međutim, u razgovoru sa evropskim medijima istakao da ne veruje „u sukob između istoka i zapada u Evropi“, ali je upozorio da neki evropski lideri „napuštaju principe, okreću leđa Evropi, imaju cinični pristup Evropskoj uniji koja samo služi kao izvor finansija, dok se ne poštuju njene vrednosti“. „Evropa nije samousluga. Evropa je zajednička sudbina. Ona slabi kada prihvata da se njeni principi odbacuju. Zemlje u Evropi koje ne poštuju pravila treba da budu primorane da se suoče s političkim posledicama. A to nije samo debata između istoka i zapada“, rekao je Makron i naglasio da će sa „svima razgovarati s poštovanjem, ali neću žrtvovati evropske principe – solidarnost i demokratske vrednosti. Ako bi Evropa to prihvatila, to bi značilo da je slaba i da je već prestala da postoji“.\nKada je o Bregzitu reč, Makron je obećao da će s Britanijom uspostaviti snažne i pragmatične odnose, te da će Pariz i London sarađivati na odbrani i u borbi protiv terorizma jer su dve zemlje „sudbinski povezane“. Na pitanje da li su vrata EU zaista i dalje otvorena za slučaj da se Britanci predomisle, kako je nedavno izjavio, predsednik Francuske je odgovorio da su vrata otvorena dok Britanci ne prođu kroz njih. „Nije na meni da kažem da su zatvorena. Ali od trenutka kada stvari budu definisane vremenskim rokovima i ciljem, veoma je teško ići nazad, ne možemo da se lažemo“, rekao je Makron.\nMakron je u opsežnom intervjuu, koji je dao pre nego što je juče otišao u Brisel na samit lidera EU, govorio i o Siriji, Donaldu Trampu, Vladimiru Putinu, klimatskim promenama.\nEmanuel MakronFrancuska, Pariz\n23. juna 2017. u 09.56\nOdlican intervju, suzava se prostor za "stabilokratije" na Balkanu.\nStankovic Marijan kaže:\n23. juna 2017. u 10.02\nRece covek koji je izjavijo da Francuski narod ne postoji. A te njihove ““““evropske vrednosti““““ ce da se pokazu kad u Francuskoj, Nemackoj, Svedskoj, i Ujedinjenom kraljevstvu, stranci i to muslimani postanu vecina, i umesto vasih ““““evropskih vrednosti““““ uvedu seria zakon. Nije da ja to zelim, nego je neizbezno, ako ne dodje do sukoba.


Svako od nas se ponekad susreo sa uznemiravajućim sadržajima ponavljajućih snova koji su doprineli da nosimo osećanja straha i nemira tokom čitavog dana, a možda i duže. Da li je potrebno da baš strah i nemir budu naše prve reakcije usled ovakvih sadržaja snova? Da li je potrebno da se grčevito držimo za strah kao našu prvu reakciju u ovoj situaciji, ali i u životu uopšte?\nŠta bi se desilo, ako možemo da se na tren odvojimo od pozicije straha, ako bismo u uznemiravajućoj poruci svog nesvesnog videli putokaz za kretanje kroz život? Kako uopšte možemo da primetimo da li nešto na svesnom nivou radimo, mislimo i osećamo na način da nas to vodi kroz život kako bismo živeli svoj pun potencijal? Ovako gledano, deluje potpuno prirodno da naš supersvesni um, tj. naša nadsvest, pokušava da se preko našeg podsvesnog ili nesvesnog uma probije svojim porukama do naše svesti i poduči nas šta možemo da menjamo, kako da napredujemo, ali i u čemu nefunkcionalnom istrajavamo.\nOnda, po svemu sudeći, od naše lične moći, pod uslovom da ne odbacujemo tu činjenicu da je uistinu posedujemo, zavisi šta možemo da manifestujemo u našoj fizičkoj realnosti, uvažavajući mudrost koja dolazi od nas samih. Ovo nas na kraju dovodi do kontakta sa čudesnim sposobnostima našeg uma (nesvesnog, svesnog i nadsvesnog) koji samo u harmoničnoj integraciji ima uticaj da nas, kao ličnost u materijalnom univerzumu, vodi do našeg punog potencijala.


Republikanci osvojili većinu u Kongresu i Senatu SAD – Vila As\nDogađaji • Izbori • Republika • Vesti\nRepublikanci osvojili većinu u Kongresu i Senatu SAD\nPrema preliminarnim rezultatima koji su objavljeni na portalu politico.com Republikanska partija je uspela da osvoji većinu u Senatu i da zadrži većinu u Kongresu. Republikanska partija je prema ovim podacima uvećala broj mandata u Kongresu za 13 tako da sada ima 238, dok je Demokratska stranka osvojila 169 mandata. Broj mandata nije konačan jer se čekaju rezultati glasanja za još 28 mesta u Kongresu.\nŠto se tiče Senata, ovde je birano 33 Senatora, a republikanci su uspeli da osvoje 20 mandata, dok su demokrate odvojile 10. Glasovi u tri savezne države se još broje tako da pomeranja ovde još uvek može biti.\nPrema pisanju američkih medija u kampanji je potrošeno oko 4 milijardi dolara. Kako će Republikanska partija sada imati kontrolu nad Kongresom i Senatom to će otežati položaj predsednika Obame. Istovremeno, ovo znači da će i Republikanska partija morati da se potrudi kako bi njihov kandidat pobedio na predsedničkim izborima 2016.godine.\nStartovala Mini – maxi liga u Užicu


Da li je ovo prva ozbiljna najava sastanka Putina i Trampa? - 28.06.2017, Sputnik Srbija\nMoskva i Berlin mogu da izgrađuju bilateralne programe bez uticaja političke situacije, za to postoje sredstva, izjavio je ministar spoljnih poslova Rusije... 28.06.2017, Sputnik Srbija\nvesti, nemačka, sergej lavrov\n18:26 28.06.2017 (Osveženo: 22:41 28.06.2017)\n© Sputnik / Vitaly Belousov / Uđi u foto-galerijuMinistri spoljnih poslova Rusije i Nemačke, Sergej Lavrov i Zigmar Gabrijel na konferenciji za medije u Krasnodaru\nMoskva i Berlin mogu da izgrađuju bilateralne programe bez uticaja političke situacije, za to postoje sredstva, izjavio je ministar spoljnih poslova Rusije Sergej Lavrov.\nŠreder: Bez Rusije nema mira u Evropi\n25 Jun 2017, 16:26\n„Imamo dovoljno pozitivnih primera saradnje u koje smo uložili zajedničke napore. Upravo na njihovoj osnovi treba da se formira novi, ujedinjeni, na perspektivu fokusirani bilateralni program, koji ne bi zavisio od fluktuacije političke situacije, treba težiti povratku odnosa u tokove strateškog partnerstva za dobrobit naših građana, Evrope i sveta u celini“, rekao je Lavrov govoreći na otvaranju 14. Konferencije partnerskih gradova Rusije i Nemačke.\nRusija će nepogrešivo razvijati odnose sa Nemačkom na osnovu zajedničkih interesa i ravnopravnosti, dodao je ruski ministar.\n„Oduvek smo se trudili i nastavićemo da se trudimo da gradimo odnose sa Nemačkom na osnovu jednakosti, uzimajući u obzir međusobne interese“, dodao je on.\nPrema njegovim rečima, očigledno je da „ne treba dozvoliti uzajamno otuđenje Rusa i Nemaca, suviše je dugačak i težak bio put posleratnog pomirenja“.\nLavrov je naveo i da je Moskva otvorena za saradnju sa međunarodnim partnerima za jačanje evropske bezbednosti.\n„U trenutnoj situaciji u Evropi, kada odnosi između naših zemalja prolaze kroz, otvoreno rečeno, ne baš najbolja vremena, ovakva depolitizovana saradnja je važna pomoć u održavanju atmosfere poverenja i uzajamnog razumevanja među narodima i državama… Kao i ranije, mi smo otvoreni za koordinaciju napora u interesu jačanja evropske bezbednosti, za koju naše zemlje imaju veću odgovornost“, naglasio je Lavrov.\nNakon svojih uvodnih izjava, Lavrov i njegov nemački kolega Zigmar Gabrijel počeli su zajedničku konferenciju za medije.\nLavrov je najavio početak nove unakrsne godine između Rusije i Nemačke, što je inicijativa koja ima za cilj jačanje bilateralnih veza.\nGabrijel je izjavio da je Berlin uveren da će i sirijski i ukrajinski konflikt biti rešeni. Da bi se to postiglo, mora se iskoristiti „pun potencijal odnosa sa Rusijom“, naglasio je Gabrijel.\nLavrov se složio sa tom izjavom i dodao da je „važno da se normalizuje rusko-američki dijalog“ kako bi se rešili konflikti u Ukrajini i Siriji.\nLavrov: Pretpostavljamo da će doći do sastanka Putina i Trampa na samitu G20\nNa pitanje novinara o mogućem susretu ruskog predsednika Vladimira Putina i američkog predsednika Donalda Trampa na marginama samita G20, Lavrov je rekao da Moskva „pretpostavlja“ da će takav sastanak biti održan. Međutim, on je rekao da ne zna ni za kakve planove za održavanje sastanka „Normandijske četvorke“ na tom samitu.\nGovoreći o NATO-u i njegovom prisustvu u Evropi, Lavrov je istakao da je povećanje vojnog prisustva Pakta očigledno u onim delovima Evrope gde je postignut dogovor protiv toga.\nRusija ne vidi razliku između trajnog i privremenog raspoređivanja snaga NATO-a u Evropi, naglasio je Lavrov. Moskva je odavno ponudila vojnim ekspertima da razgovaraju o balansu naoružanja u Evropi, ali je NATO izbegavao dijalog, dodao je Lavrov.\nGabrijel je istakao da prvi korak u rešavanju krize u istočnoj Ukrajini mora biti postizanje trajnog primirja.\nOn takođe smatra da je Berlin spreman da razmotri zahteve Rusije o Sporazumu o uništavanju raketa malog i srednjeg dometa.\nOdgovarajući novinaru koji je pitao za ovonedeljne tvrdnje Bele kuće o navodnim planovima Damaska za hemijski napad, Lavrov je naglasio da će Rusija reagovati na moguće američke provokacije protiv sirijske vojske „proporcionalno i dostojanstveno“.\nRanije ove nedelje portparol Bele kuće Šon Spajser rekao je da su Sjedinjene Američke Države navodno „zabeležile potencijalne pripreme za drugi hemijski napad Asadovog režima“.\nNakon Spajserove izjave, portparolka Stejt dipartmenta Heder Navert odbila je da pruži dokaze o navodnim pripremama za hemijski napad sirijskih vlasti, jer je to poverljiva informacija.\n27 Jun 2017, 07:23\nKomentarišući njenu izjavu o tajnosti tih informacija, Lavrov je rekao da takve tvrdnje smatra „nezanimljivim“.\nPotrebno pregovarati sa Asadom\n„Rusija i dalje nastoji da u sirijski Han Šejhun bude poslata misija Organizacije za zabranu hemijskog oružja (OZHO)“, rekao je Lavrov i dodao da se Moskva nada da će situacija oko tog incidenta biti rešena.\nMoskva ne isključuje da stav SAD o hemijskom incidentu u Siriji ili mogući dalji incidenti „mogu da olakšaju ekstremistima iskorišćavanje situacije za provokacije“, istakao je Lavrov.\nSa svoje strane, Gabrijel je rekao da je važno da se spreči bilo kakvo korišćenje hemijskog oružja u Siriji, bez obzira na to ko predstavlja pretnju. On je istakao da je sirijski predsednik Bašar el Asad prethodno pokazao „volju da pomogne“ u istrazi o hemijskim incidentima u Siriji.\nGabrijel je takođe naglasio značaj pregovora sa Asadom kako bi se razrešio konflikt.


10. februar – Odlazak ljekara i medicinskog osoblja je najveći problem zdravstva – Srbija | MedicalCG Online\nPredsjednik Aleksandar Vučić izjavio je da je Srbija 2012. godine bila najgora u Evropi, prema indeksu koji meri stanje u zdravstvu u EU, dok je danas bolja od osam zemalja.\nTokom obilaska bolnice za plućne bolesti u Beloj crkvi, Vučić je rekao da je u zdravstvo od 2014. godine uloženo dosta, nabavljene su nove medicinske mašine – od gama noža, akceleratora, kao i da su renovirana odeljenja i cijele bolnice u Srbiij.\nOn je istakao da je najveći problem u zdravstvu to što zemlju napuštaju ljekari i, posebno, medicinske sestre. Da bi se to zaustavilo potrebno je povećati plate medicinskim sestrama i ljekarima i to tako da budžet to izdrži. Vučić je još kazao da država ima u budžetu dovoljno novca za to jer se uvijek ostavi nešto više novca zbog eventualnih elementarnih nepogoda ili poplava, kako bi se moglo intervenisati ali su potrebna veća povećanja, 30 odsto da se plate uvećaju da bi ljudi bili motivisani da ostanu ovdje.


WannaCry i dalje na određenom broju zaraženih računara | PC Press\nWannaCry i dalje na određenom broju zaraženih računara\nProšlo je 18 meseci od kako je WannaCry ransomware napravio haos u tehnološkom svetu, pa mnogi pretpostavljaju da je ranjivost koja je omogućavala ove napade već sanirana, ali je to još uvek daleko od istine.\nWannaCry se svetu predstavio 12. maja 2017. godine, a sigurnosni stručnjaci su za kratko vreme utvrdili razlog zbog kojeg se napadi brzo šire – ranjivost EternalBlue. Situacija nije bila potpuno jasna, budući da su stručnjaci iz Microsoft-a ovu ranjivost sanirali pre nego što su počeli WannaCry napadi. Ipak, iako su iz Microsoft-a izdali zvanično saopštenje o tome da su korisnici bezbedni, WannaCry napadi su se dogodili baš zahvaljujući propustu pod imenom EternalBlue, preko sistemima koji nisu primenili zakrpe, a mnogi su na slične napade osetljivi i danas.\nStručnjaci tako procenjuju da postoji na stotine hiljada netretiranih, te uspavanih, infekcija u okviru Microsoft Windows sistema, koje su odgovorne za opstanak ransomware napada, i koje bi mogle da dovedu do još jedne WannaCry situacije. Prijave malvera još uvek stižu iz različitih zemalja, a u vrhu liste su Indija, Indonezija i Vijetnam. Ono što korisnici mogu da učine jeste da se postaraju da im operativni sistemi uvek budu ažurirani, a sve ostalo je izvan njihove moći.\nTako iz ove situacije može da se nauči da ranjivosti predstavljaju problem i nakon objavljenih zakrpa, te da u svetu ransomware-a opreznost nikada nije na odmet, budući da veliki broj zaraženih računara znači da bi stari ransomeware mogao da se vrati svakog trenutka.\nTagovi: EternalBlue, Microsoft, ransomeware, WannaCry\n← Intervju: Natali Delić, CTO Vip mobile – Sigurno povezane stvari\nSkrivene opasnosti od veštačke inteligencije →


PIKASOV PORTRET PRODAT ZA 28.6 MILONA FUNTI U LONDONU\nŽena koja sedi kod prozora\nSlika “Žena koja sedi kod prozora” (Femme assise pres d’une fenetre), ulje na platnu veličine 146 sa 114 centimetara, glavno delo u grupi impresionističkih i modernih slika ponuđenih u Sotbiju, bila je procenjena na između 25 i 35 miliona funti.\nCena koja je večeras dobijena za ovaj portret daleko je od one dostsignute za jednu drugu Pikasovu sliku Mari-Terez, takođe iz 1932 “Nu au plateau de scuplteur”, prodatu za 106,48 miliona dolara 4. maja 2010. u Kristiju u Njujorku.\nNa aukciji u Sotbiju u Londonu takođe je prodat guaš i krejon Egona Šilea “Ljubavnici”, vlasništvo Muzeja Leopold iz Beča, za 7,8 miliona funti (9,1 milion evra). To je rekordna cena dobijena za rad na papiru ovog austrijskog umetnika. Delo je bilo procenjeno na između 6,5 i 8,5 miliona funti\nBEČKI MUZEJ POZIVA NUDISTE NA IZLOŽBU “NAGI MUŠKARCI”\nGustav Klimt - “Nagi muškarac sa levim stopalom na postolju”\nMuzej Leopold u Beču saopštio je da će u posebnom terminu biti otvoren za posetioce koji žele da goli vide izložbu “Nagi muškarci“.\nRenomirani muzej, koji ima stalne postavke najistaknutijih modernih austrijskih umetnika, uključujući radove Egona Šilea i Gustava Klimta, došao je na ovu ideju nakon što se jedno nemačko nudističko udruženje interesovalo za mogućnost organizovanja “nage posete uz vodiča”.\n“Razmislili smo i odlučili da bi to bila dobra ideja”, kazao je predstavnik muzeja, upozorivši da muzej neće tolerisati voajere.\n“Ukoliko niste nudista, možete slobodno doći obučeni. Ali, ne želimo voajere, tako da je bolje da na sebi nemate odeće”, naveo je on.\nKontroverzna izložba, koja je trebalo da bude zatvorena 28. januara, produžena je zbog velikog interesovanja do 4. marta.\nCilj postavke je da kroz različite prikaze muškog tela u raznim istorijskim razdobljima ispita stav publike prema golotinji.\nPRVA ONLAJN AUKCIJA VORHOLOVIH DELA\nNJUJORK - Njujorška aukcijska kuća Kristi ponudiće na prodaju na onlajn aukciji od 26. februara do 5. marta dela pop-art umetnika Endija Vorhola iz njegove zaostavštine.\nOko 125 slika, crteža, fotografija i printova biće ponudjeno na prodaju u prvoj onlajn aukciji Vorholovih dela, a vrednost njegovih radova se procenjuje u rasponu od 600 do 70.000 dolara.\nRadovi će moći da se pogledaju na internetu pre prodaje, a zainteresovani će odmah, putem imejla ili telefona, dobijati informacije da li je neko drugi ponudio višu sumu od njih.\nAukcija će biti održana u saradnji s Vorholovom fondacijom.\nNa prvoj aukciji uživo Vorholovih dela prikupljeno je 17 miliona dolara za Vorholovu fondaciju.


Savez AUKUS, sklopljen između Kanbere, Londona i Vašingtona iza leđa Pariza, uništio je dugogodišnju saradnju Francuske i Australije u isporuci podmornica koje se smatralo dokazom francuskog prisustva u Indo-pacifičkom regionu. Iznenadni razvoj događaja izazvao je bes Pariza i otkrio ograničenja koja je Francuskoj nametnuo njen položaj u svetlu rastućeg suparništva SAD i Kine.Stvaranjem trojnog saveza američki predsednik Džozef Bajden je zadao ozbiljan udarac naporima Pariza da vodi nezavisnu politiku prema Pekingu, do te mere da odbija da sledi odluku Vašingtona. Takvih nesigurnih pokušaja Francuske bilo je i ranije, napominje „Mond“ .Francuska protiv američke „logike konfrontacije“ s KinomU vladi ih neki vide kao „treći put“ između sve agresivnije Kine i američkih saveznika, kod kojih iz dana u dan raste želja da ometaju svog glavnog azijskog rivala. Namere Francuske da se zalaže za svoje interese pojačava strah od eskalacije konfrontacije, pa čak i sukoba između dve države. „Francuska ne prihvata logiku konfrontacije SAD i želi da nađe put za saradnju sa Kinom“, poručuju iz Pariza.Sa stanovišta francuske diplomatije, Kinu treba smatrati partnerom u rešavanju globalnih problema, posebno u borbi protiv klimatskih promena, a istovremeno, prema rečima jednog francuskog zvaničnika, kao „sistemskog neprijatelja“ kome treba „ako zatreba, pokazati i svoju snagu“. Međutim, vojna eskalacija u Indo-pacifičkom regionu nema nekog smisla za Evropljane: čak i da se osećaju bližim Sjedinjenim Državama, ne žele da dozvole da budu uvučeni u vojno rivalstvo Kine i Amerike“, objašnjava Žan Mari Geno, bivši zamenik generalnog sekretara UN i profesor Kolumbija univerziteta.Pre stvaranja AUKUS-a, partnerstvo sa Australijom nudilo je mogućnost da Pariz pokaže svoj značaj, posebno u Indo-pacifičkom regionu, gde je rivalstvo između Pekinga i Vašingtona najviše eskaliralo. „Većina francuskih regionalnih partnera ne želi raskol na blokove između Kine i SAD, potvrđuje bivši diplomata Mišel Diklo u knjizi „Francuska u svetu preokreta“. On govori o Indiji - još jednom (posle Australije) partneru Pariza u ovom regionu. „Francuska očigledno ne može da zameni američkim saveznicima vojne garancije SAD u regionu. Ona je neka vrsta osiguranja čija je vrednost rasla dok je Tramp bio na vlasti“, analizira Diklo.Stav Francuske na liniji EUStav Francuske je na liniji EU, gde su takođe sve veća neslaganja sa SAD oko Kine. Razlog treba tražiti u poziciji Berlina: Angela Merkel je uvek nastojala da održi veze sa Kinom, koja je postala glavni trgovinski partner Nemačke. Nije slučajno što je 13. oktobra predsednik Si Đinping nazvao odlazeću nemačku kancelarku „starim prijateljem“ Kine. Kineski lider takođe nije propustio da izrazi nadu da će „EU sačuvati svoju nezavisnost“ od SAD i „zaista braniti svoje interese“.Buduća koalicija na čelu Nemačke, pod verovatnim vođstvom socijaldemokrate Olafa Šolca, po svoj prilici će nastaviti da stavlja akcenat na dijalog, iako Zeleni insistiraju na oštrijem stavu prema Pekingu. „U Berlinu je svima jasno da su Nemačka i Evropa dužne da slede svoj put prema Kini“, kaže jedan od visokih nemačkih zvaničnika. Za to postoje bar dva razloga: ekonomska težina Kine i njen značaj u borbi protiv klimatskih promena. “ Kao i Pariz, ni Berlin se ne slaže s insistiranjem Vašingtona da se NATO preorijentiše s ciljem obuzdavanja Kine.„Naprotiv, Francuska i Evropa se ne pridržavaju neutralnosti“ i ne priznaju „pojam ekvidistancije“ između Pekinga i Vašingtona“, naglašava ekspert.Multilateralna igra PekingaOsim toga, beskompromisno ponašanje Pekinga ograničava slobodu delovanja onih zemalja koje žele da sarađuju s njim. Kina je narušila svoj ugled u očima evropskog mnjenja, predvođenog Nemačkom, nakon pandemije virusa korona, rivalstvo između zemalja se takođe pojačalo, čak i onih koji su se zalagale za što širu saradnju. U ovoj multilateralnoj igri Peking uspeva da pridobije najslabije ili najneodlučnije zemlje kako bi se suprotstavio stavovima Zapada, Evrope i Francuske, posebno na sastancima UN.„Kina nastoji da bude manje zavisna od sveta, dok u isto vreme čini svet sve zavisnijim od sebe. Komunistička partija Kine agresivno štiti svoje interese i širi svoju kontrolu nad ekonomijom“, navodi Janka Ertel iz Evropskog saveta za međunarodne odnose. Ona napominje da je ovo „loša vest za nemačku industriju“ jer Evropa postaje žrtva „samouverene diplomatije i predatorskih ekonomskih metoda“. Kako piše „Monde“, ova izjava bi mogla biti polazna tačka za pregovore na kojima bi SAD i EU narednih meseci razmotrile kako se suprotstaviti pretnji uspona Kine.Sukob SAD i Kine i odnos sa Rusijom bio je tema i emisije emisije glavne urednice Sputnjika Ljubinke Milinčić\nsvet, analize i mišljenja, francuska, svet – politika, aukus\nU jeku eskalacije napetosti između Vašingtona i Pekinga, Francuska pokušava da pronađe svoj put, izbegavajući da bude uvučena u konfrontaciju dve sile, piše francuski „Mond“.\nSavez AUKUS, sklopljen između Kanbere, Londona i Vašingtona iza leđa Pariza, uništio je dugogodišnju saradnju Francuske i Australije u isporuci podmornica koje se smatralo dokazom francuskog prisustva u Indo-pacifičkom regionu. Iznenadni razvoj događaja izazvao je bes Pariza i otkrio ograničenja koja je Francuskoj nametnuo njen položaj u svetlu rastućeg suparništva SAD i Kine.\nStvaranjem trojnog saveza američki predsednik Džozef Bajden je zadao ozbiljan udarac naporima Pariza da vodi nezavisnu politiku prema Pekingu, do te mere da odbija da sledi odluku Vašingtona. Takvih nesigurnih pokušaja Francuske bilo je i ranije, napominje „Mond“ .\nFrancuska protiv američke „logike konfrontacije“ s Kinom\nU vladi ih neki vide kao „treći put“ između sve agresivnije Kine i američkih saveznika, kod kojih iz dana u dan raste želja da ometaju svog glavnog azijskog rivala. Namere Francuske da se zalaže za svoje interese pojačava strah od eskalacije konfrontacije, pa čak i sukoba između dve države. „Francuska ne prihvata logiku konfrontacije SAD i želi da nađe put za saradnju sa Kinom“, poručuju iz Pariza.\nSa stanovišta francuske diplomatije, Kinu treba smatrati partnerom u rešavanju globalnih problema, posebno u borbi protiv klimatskih promena, a istovremeno, prema rečima jednog francuskog zvaničnika, kao „sistemskog neprijatelja“ kome treba „ako zatreba, pokazati i svoju snagu“. Međutim, vojna eskalacija u Indo-pacifičkom regionu nema nekog smisla za Evropljane: čak i da se osećaju bližim Sjedinjenim Državama, ne žele da dozvole da budu uvučeni u vojno rivalstvo Kine i Amerike“, objašnjava Žan Mari Geno, bivši zamenik generalnog sekretara UN i profesor Kolumbija univerziteta.\nPre stvaranja AUKUS-a, partnerstvo sa Australijom nudilo je mogućnost da Pariz pokaže svoj značaj, posebno u Indo-pacifičkom regionu, gde je rivalstvo između Pekinga i Vašingtona najviše eskaliralo. „Većina francuskih regionalnih partnera ne želi raskol na blokove između Kine i SAD, potvrđuje bivši diplomata Mišel Diklo u knjizi „Francuska u svetu preokreta“. On govori o Indiji - još jednom (posle Australije) partneru Pariza u ovom regionu. „Francuska očigledno ne može da zameni američkim saveznicima vojne garancije SAD u regionu. Ona je neka vrsta osiguranja čija je vrednost rasla dok je Tramp bio na vlasti“, analizira Diklo.\nStav Francuske na liniji EU\nStav Francuske je na liniji EU, gde su takođe sve veća neslaganja sa SAD oko Kine. Razlog treba tražiti u poziciji Berlina: Angela Merkel je uvek nastojala da održi veze sa Kinom, koja je postala glavni trgovinski partner Nemačke. Nije slučajno što je 13. oktobra predsednik Si Đinping nazvao odlazeću nemačku kancelarku „starim prijateljem“ Kine. Kineski lider takođe nije propustio da izrazi nadu da će „EU sačuvati svoju nezavisnost“ od SAD i „zaista braniti svoje interese“.\nBuduća koalicija na čelu Nemačke, pod verovatnim vođstvom socijaldemokrate Olafa Šolca, po svoj prilici će nastaviti da stavlja akcenat na dijalog, iako Zeleni insistiraju na oštrijem stavu prema Pekingu. „U Berlinu je svima jasno da su Nemačka i Evropa dužne da slede svoj put prema Kini“, kaže jedan od visokih nemačkih zvaničnika. Za to postoje bar dva razloga: ekonomska težina Kine i njen značaj u borbi protiv klimatskih promena. “ Kao i Pariz, ni Berlin se ne slaže s insistiranjem Vašingtona da se NATO preorijentiše s ciljem obuzdavanja Kine.\nIpak, koncepcija „trećeg puta“ ima svoja ograničenja, pre svega zato što je slabo shvataju s one strane Atlantika. „U SAD ovaj izraz se koristi za kritiku neutralnosti, pa čak i mlakog ponašanja Evropljana“, kaže stručnjak za francusko-američke odnose. Prema njegovim rečima, ovde je važno ne obraćati pažnju na karakteristiku , koja implicira da njima ( Evropljanima) nedostaje hrabrosti.\n„Naprotiv, Francuska i Evropa se ne pridržavaju neutralnosti“ i ne priznaju „pojam ekvidistancije“ između Pekinga i Vašingtona“, naglašava ekspert.\nMultilateralna igra Pekinga\nOsim toga, beskompromisno ponašanje Pekinga ograničava slobodu delovanja onih zemalja koje žele da sarađuju s njim. Kina je narušila svoj ugled u očima evropskog mnjenja, predvođenog Nemačkom, nakon pandemije virusa korona, rivalstvo između zemalja se takođe pojačalo, čak i onih koji su se zalagale za što širu saradnju. U ovoj multilateralnoj igri Peking uspeva da pridobije najslabije ili najneodlučnije zemlje kako bi se suprotstavio stavovima Zapada, Evrope i Francuske, posebno na sastancima UN.\n„Kina nastoji da bude manje zavisna od sveta, dok u isto vreme čini svet sve zavisnijim od sebe. Komunistička partija Kine agresivno štiti svoje interese i širi svoju kontrolu nad ekonomijom“, navodi Janka Ertel iz Evropskog saveta za međunarodne odnose. Ona napominje da je ovo „loša vest za nemačku industriju“ jer Evropa postaje žrtva „samouverene diplomatije i predatorskih ekonomskih metoda“. Kako piše „Monde“, ova izjava bi mogla biti polazna tačka za pregovore na kojima bi SAD i EU narednih meseci razmotrile kako se suprotstaviti pretnji uspona Kine.\nSukob SAD i Kine i odnos sa Rusijom bio je tema i emisije emisije glavne urednice Sputnjika Ljubinke Milinčić\nNovi hladni rat počinje u Južnom kineskom moru\n1 Oktobar, 13:31


INFO ::: Saopštenja - STRANA 8 > Jedanaest godina od srebreničkog masakra\nJedanaest godina od srebreničkog masakra\n06. jul 2006.\nPodsećamo javnost da se 11. jula navršava 11 godina otkako je u Srebrenici počinjen najstrašniji zločin u Evropi nakon Drugog svetskog rata, koji je međunarodni tribunal jasno okarakterisao kao genocid.\nPodsećamo da su najodgovorniji za ovu istorijsku ljagu još uvek na slobodi i još uvek od mnogih tretirani kao nacionalni heroji.\nPodsećamo da Srbija neće moći da se legitimiše kao moderna demokratska država - dok se optuženi za srebrenički masakr ne dovedu pred lice pravde i društvo u celini jasno ne distancira od politike koja je do njega dovela.\nZahtevamo od vlasti Republike Srbije da konačno ispune preuzete međunarodne obaveze. Tražimo da se na dostojan način oglase bar povodom ove, jedanaeste godišnjice masakra koji je potresao svet, kada to već nisu učinili u julu prošle godine, kada su međunarodna zajednica i pojedinačne države odavale dužnu počast hiljadama bespomoćnih ljudi masakriranih u Srebrenici 1995. godine.\nUdruženje povratnika "Reintegracija", Novi Pazar\nDobrotvorno društvo "PANONIJA", Novi Sad


Naslovnica VIJESTI BiH U Hagu počela dvodnevna rasprava o žalbama na presudu Ratku Mladiću\nPred Međunarodnim rezidualnim mehanizmom za krivične sudove u Hagu danas je počela dvodnevna rasprava o žalbama na prvostepenu presudu bivšem komandantu Vojske Republike Srpske Ratku Mladiću.\nOdbrana traži oslobađanje, tužilaštvo osudu i za genocid u 6 opština\nBez prisustva Mladićevog branioca\nU nastavku rasprave argumente u prilog žalbi odbrane počela je da iznosi pravni savjetnik Peta-Luis Bagot, napominjući da odbrana traži da se prvostepena presuda kojom je Mladić osuđen na doživotni zatvor preinači. Ona je u svom izlaganju istakla da su dokazi koje je tužilaštvo iznijelo u prvostepenom postupku protiv Mladića neosnovani.\nOdbrana: Mladić nije učestovao u zločinačkom poduhvatu\nOdbrana je negirala da je Mladić bio akter udruženog srpskog zločinačkog poduhvata protiv Muslimana i Hrvata tokom rata u BiH.\n“Odbrana poziva apelaciono vijeće da preinači osuđujuću presudu za učešće Mladića u sveobuhvatnom udruženom zločinačkom poduhvatu”, rekao je branilac Dragan Ivetić u popodnevnom dijelu rasprave.\nIvetić je ocijenio da je prvostepeno vijeće “počinilo jasnu grešku u rezonovanju kada je zaključilo da je Mladić dao značajan doprinos udruženom zločinačkom poduhvatu”, koji je trajao od 1991. do 1995. Dodao je da su “mnogi zločini” počinjeni prije nego što je Mladić došao u BiH i, u maju 1992, preuzeo komandu nad VRS.\nPrema odbrani, prvostepeno vijeće oslanjalo se na posredne dokaze da je Mladić “dijelio zločinačku namjeru” sa drugim učesnicima u poduhvatu, a zanemarilo je “direktne dokaze”, poput Mladićeve ratne bilježnice, koji su govorili da to nije bio slučaj.\nAdvokat Ivetić je sugerisao da dokazi pokazuju da Mladić nije odobravao navodne ciljeve zločinačkog udruženja. Prvostepeno vijeće je, pored toga, propustilo da utvrdi kojim je tačno aktima Mladić dao značajan doprinos zločinačkom poduhvatu, tvrdio je zastupnik odbrane.\nKao pogrešno, Ivetić je naveo i to što je prvostepenom presudom Mladiću pripisana odgovornost za zločine srpskih paravojnih formacija, uprkos obimnim dokazima da je general tokom cijelog rata naređivao razoružavanje i rasformiranje paravojski.\nDruga Mladićeva zastupnica Pita-Luiz Bagot (Peta-Louise Baggot) pogrešnim je označila i nalaz iz presude da je VRS, pod Mladićevom komandom, terorisala stanovništvo Sarajeva.\nBagot je ocijenila da je prvostepeno vijeće zaključak o Mladićevoj odgovornosti izvelo na osnovu usvojenih činjenica iz prethodnih suđenja njemu podredjenim oficirima, “u odsustvu bilo kakvih dokaza optužbe o počiniocima”.\nČeste pauze zbog prekida video-veze\nDosadašnju raspravu obilježile su česte pauze, a zbog prekidanja video-veze.\nedPrsedavajuća Priska Nijambe (Prisca Nyambe) iz Zambije i članovi vijeća Aminata Engum (Aminatta Lois Runeni N’gum) iz Gambije i Sejmor Penton (Seymour Panton) sa Jamajke raspravu prate preko video veze.\nPeti sudija Geberdao Kam (Gberdao Gustave Kam) iz Burkine Faso nije se, tokom rasprave, vidio ni u haškoj sudnici, niti na ekranima za video vezu.\nPrethodni članakNjemačka podrška daljem razvoju SIPA-e\nSljedeći članakNišta od ostanka u grčkom klubu: PAOK Marka Mihojevića ponovo šalje na posudbu


S Box M 9006 miš cena, cene Srbija, prodaja Beograd Novi Sad Niš\nS Box M 9006 miš cene\n- M 9006, - 3D Optički, - USB bežični miš, - rezolucija 1600 dpi, - Frekvencija 2, 4 Ghz, - Domet 10 m, 3D točkić, ž- Windows 98/ME/NT/2000/XP/VISTA/7 & Mac kompatibilan, - Dim. 99x59x38 mm, - Boja: Crna,... specifikacija\n- M 9006, - 3D Optički, - USB bežični miš, - rezolucija 1600 dpi, - Frekvencija 2, 4 Ghz, - Domet 10 m, 3D točkić, ž- Windows 98/ME/NT/2000/XP/VISTA/7 & Mac kompatibilan, - Dim. 99x59x38 mm, - Boja: Crna\nEPonuda nije internet prodavnica već Vam omogućava da brzo i lako nađete S Box M 9006 miš po najjeftinijoj ceni. Naš cilj je da kupci budu što bolje informisani o ponudi S Box miš M 9006 na tržištu Srbije. Vrlo lako nalazite željeni proizvod za kategoriju Miševi cene, ne morate da lutate od sajta do sajta za S Box Miševi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za S Box M 9006 miš sa PRODAVCEM. EPonuda ne može da garantuje potpunu tačnost specifikacije i slika za S Box M 9006 miš. Pre kupovine, podatke za S Box miš M 9006 proverite na sajtu PROIZVOĐAČA.


LOMLJENJE ČESNICE I OVOG BOŽIĆA U PARAĆINU - Moje Mesto\nPosted on 04/01/2022 04/01/2022 Author admin\tComment(0)\nParaćinska Crkva Sveta Trojica i Opština Paraćin u saradnji sa Turističkkm organizacijom i Udruženjem vojnih penzionera Paraćin organizuju i ove godine lomljenje česnice za Božić.\nSedmog januara nakon Svete liturgije koja počinje u 8:30h u paviljonu ispred crkve biće organizovano lomljenje česnice. Nakon što prošle godine ova manifestacija nije organizovana zbog pandemije korona virusa ove godine ponovo će se održati uz poštovanje svih propisanih mera.\nPREDSEDNIK MILIĆEVIĆ OBIŠAO RADOVE NA PUTU POPOVAC – STUBICA\nNa lokalnom putu prema Stubici, iz pravca Popovca, na kome su, u prethodnom periodu, obavljeni pripremni radovi, danas je počelo asfaltiranje. Reč je o deonici u dužini od jednog kilometra, koja je bila u najlošijem stanju, rekao je prilikom obilaska ovog gradilišta, predsednik opštine Paraćin, Vladimir Milićević. Predsednik opštine Paraćin, Vladimir Milićević je naglasio da […]


Da li će Rusija priznati Kurdistan? - Sputnjik Srbija\n13:09 20.09.2017 (osveženo 16:25 20.09.2017) Preuzmite kraći link\nPeskov je naveo da u ovom trenutku ne bi želeo da komentariše pitanje priznanja ili nepriznanja budućeg rezultata referenduma.\n„Rusija se zalaže za teritorijalnu celovitost država regiona“, naglasio je Peskov.\nOn je rekao da za ruskog predsednika ne postoji alternativa suverenitetu svih država. Predstavnik Kremlja je dodao da je Rusija spremna da gradi pragmatične odnose sa drugim državama.\nVlasti Iračkog Kurdistana raspisali su referendum o nezavisnosti za 25. septembar.


Od sutra "pakao" na Ibarskoj magistrali: Zatvara se deonica autoputa Ljig - Preljina, ovo je razlog - Infobrif\nObjavljeno 7.08.2019. u 16:04\nFoto: Putevi Srbije\nBEOGRAD – Sutra se zatvara deonica autoputa Ljig-Preljina da bi se izvršilo spajanje s novoizgrađenom deonicom do Obrenovca, za B92 je potvrđeno u „Putevima Srbije“.\nPošto se ova deonica zatvara u trenutku kada je i smena turista u Crnoj Gori i Sabor trubača u Guči, nadležni upozoravaju vozače da zbog ogromne frekvencije vozila na Ibarskoj magistrali svi koji kreću u ovom pravcu mogu očekivati duže putovanje.\n„Obaveštavam da će se u periodu od 8. avgusta od 7 časova, do 18. avgusta na delu državnog puta IA reda broj 2 i IB reda broj 22, ukrštanje državnog puta IB reda broj 22 sa državnim putem IA reda broj 2 u mestu Dići, deonica Dići – početak izgrađenog auto-puta do Preljine – kraj izgrađenog dela autoputa, saobraćaj odvijati po izmenjenom režimu“, za B92 navode u „Putevima Srbije“.\nRadojičić: Od subote se potpuno zatvara Savski trg, plan je…\nFirmu lakše otvoriti, ali izlazak iz posla nije tako…\nCentar grada će biti zatvoren: Doček menja trase prevoza\nU pomenutom periodu, obustavlja se saobraćaj na delu državnog puta IA reda broj 2, na deonici: ukrštanje sa državnim putem IB reda broj 22 u mestu Dići, do dela državnog puta IA reda broj 2 u mestu Preljina (kraj izgrađene deonice autoputa).\nCelokupan saobraćaj biće preusmeren na državni put IB reda broj 22 (Ibarska magistrala).\n„Na pomenutim deonicama biće postavljena adekvatna saobraćajna signalizacija. Molimo sve učesnike u saobraćaju da poštuju postavljenu saobraćajnu signalizaciju i ograničenja brzine, kao i da prilagode brzinu kretanja uslovima na putu“, navode u „Putevima Srbije“.\nPodsećamo, najavljeno je da će 18. avgusta biti otvoren kompletan autoput od Obrenovca do Čačka.\nauto-put Ljig PreljinaZatvaranje\nFPN: U petak novi sastanak vlasti i opozicije, ima samo jedna izmena\nRadojičić: Od subote se potpuno zatvara Savski trg, plan je da sve bude gotovo do…\nFirmu lakše otvoriti, ali izlazak iz posla nije tako jednostavan\nBeograđane očekuje „paklen“ vikend – zatvara se centar grada, a…\n9,458Likes Prati nas


Povećan porez na nekretnine u Kruševcu – Kruševac PRESS\nDanas je održana još jedna burna sednica Gradske Skupštine Kruševca. Rasprave odbornika i duboko podeljeni stavovi danas su rezultirali time da je većinom glasova povećana stopa poreza na nekretnine sa O,30% na O,35% po kvadratnom metru (prevedeno: za oko 16%), i to povećanje stupiće na snagu od 1. januara 2016. godine.\nOpozicioni diskutanti su izneli činjenice da je veliki broj Kruševljana ostao bez posla, da gradjani nemaju novca ni za režije čija je cena već povećana, a ni za ovaj porez na imovinu. Oni tvrde da je u pitanju atak na prazan džep građana, a da je vlastima jedino važno da se napuni gradski budžet. Kažu još i da veliki broj Kruševljana nema nikakvih prihoda, i da je veliki problem kako da sastave kraj sa krajem, što nikoga iz vlasti ne interesuje. Manjina iz opozicije je iznela stav da su građani krajnje osiriomašeni i da su njihovi kućni budžeti ugroženi, jer je u gradu tokom privatizacije ugašeno čak 27.000 radnih mesta.\nMožda je najglasniji i najdirektniji bio odbornik Srđan Milivojević koji je ustvrdio: “Ovde se sprovodi državni udar da bi se srušio premijer Aleksandar Vučić. Ja javno ustajem i branim predsednika Vlade Aleksandra Vučića od nezasićenih članova njegove stranke.” izjavio je odbornik Srđan Milivojević, za šta mu je od strane predsedavajućeg izrečena opomena.


FAJNENŠEL TAJMS: Putin je od Rusije napravio svetsku silu - Nova Borba\nFAJNENŠEL TAJMS: Putin je od Rusije napravio svetsku silu\nPredsednik Rusije Vladimir Putin učinio je da se mišljenje Moskve uzima u obzir pri rešavanju velikih svetskih problema\nTo u članku navodi „Fajnenšel tajms“, a prenosi Glas Moskve.\nU tekstu se navodi da je, došavši na vlast pre 18 godina, Putin postavio cilj da vrati ulogu Rusije kao velike svetske sile, jedne od retkih zemalja koje određuju međunarodnu politiku i njen pravac.\nU tome je on postigao značajan napredak, postigavši oživljavanje Rusije kao države koja je neophodna na svetskoj sceni.\nKao primer uspešnih akcija Moskve u međunarodnoj politici „Fajnenšel tajms“ ocenio je operaciju Vazdušno-kosmičkih snaga Rusije u Siriji, koja je započela u septembru 2015. godine. Ta vojna pomoć, prema oceni lista, dovela je do faktičkog spasavanja sirijskog predsednika Bašara el Asada i pomogla mu je da gotovo potpuno povrati kontrolu nad zemljom.\nIsto tako FT navodi impresivne uspehe ruske diplomatije na Bliskom istoku, gde su ranije Sjedinjene Američke Države bile glavni igrač.\nTako list skreće pažnju na činjenicu da je Moskva uspela da uspostavi radne odnose sa glavnim zemljama regiona — Egiptom, Iranom, Izraelom, Saudijskom Arabijom i Turskom, uspevši da se dokaže kao efikasan i pouzdan partner.\nDotakavši se situacije u Ukrajini, list piše da je svojim potezima Rusija pokazala da ima pravo veta na širenje NATO-a i Evropske unije na Istok. Za razliku od situacije tipične za poslednju deceniju 20. i prvu deceniju 21. veka, ni Severnoatlantski savez, ni EU ne mogu i dalje da razvijaju i sprovode politiku prema svojim istočnim susedima, ne uzimajući u obzir stav Moskve, ističe list.\nIsto tako FT smatra da je, zahvaljujući bliskim vezama sa Pekingom, Rusija garantovala da predstavlja deo svakog rešenja za situaciju u Severnoj Koreji.\nU zaključku list naglašava da Sjedinjene Američke Države ne mogu da ignorišu, niti da izoluju Rusiju, kako su to pokušavale da čine poslednjih nekoliko godina. U tome i jeste realnost današnjeg multipolarnog sveta, smatra „Fajnenšel tajms“.


Hoće li se snimati poslednja sezona „Sulejmana Veličanstvenog“ Prolog\nPoslednja sezona turske telenovele "Sulejman Veličanstveni" verovatno neće biti snimljena. Razlog ovakvom završetku jedne od najpopularnijih turskih serija je smrt glavne scenaristkinje Meral Okaj. Naime, Meral Okaj je preminula u ponedeljak u 53. godini u Istanbulu od raka pluća, nakon 9 meseci lečenja.\nMeral je svaku epizodu serije pisala neposredno pred snimanje, pa tako za planiranu poslednju četvrtu sezonu nema ništa napisano, a kako je obavljala i veći deo rediteljskog posla neizvesno je da li će neko moći da je zameni.\nSahrani, koja je obavljena u Istanbulu, prisustvovali su svi glumci iz popularne serije - Sultan Sulejman, tačnije glumac Halit Ergenc, nije krio suze, baš kao i Mejrem Uzerli, koja tumači Hurem, i Selma Egec, u seriji Hatidže.\nNeil Patrick Harris sledeći voditelj Oscara


BiH: Zabranjena provera diploma državnih službenika - Bizlife.rs\n20:45 Sarajevo, 07/02/2019\nDržavni službenici u Bosni i Hercegovini od sada su „zaštićeni“ od provere njihovih diploma, jer tamošnje vlasti smatraju da se tim činom zadire u lične podatke zaposlenih.\nAgencija za zaštitu ličnih podataka Bosne i Hercegovine je, nakon što je primila mišljenje u vezi s proverom diploma svih zaposlenih u Sekretarijatu Parlamentarne skupštine BiH, donela odluku da nadležne službe neće moći da proveravaju diplome državnih službenika, jer se tako narušava pravna sigurnost, piše Klix.\nNaime, u odgovoru Parlamentarnoj skupštini Agencija je navela da je osnovni cilj Zakona o zaštiti ličnih podataka da se svim osobama, bez obzira na njihovo državljanstvo ili prebivalište, obezbedi zaštita ljudskih prava i osnovnih sloboda, a naročito pravo na privatnost u pogledu obrade ličnih podataka koji se na njih odnose.\nDrugim rečima, vlasti BiH smatraju da je provera valjanosti diploma zadiranje u osobne podatke zaposlenih. Iz Agencije takođe smatraju da se na ovaj način narušava ljudsko dostojanstvo zaposlenih jer se svi zaposleni stavljaju pod sumnju.\n„Mišljenja smo da je dovođenje pod sumnju svih javnih isprava na ovakav način štetno i za javni interes jer se takvim postupanjem narušava pravna sigurnost“, stoji u odgovoru Agencije.\nU policijskoj akciji u BiH, čiji je cilj bio razbijanje mreže falsifikatora diploma, na teritoriji više gradova je uhapšeno devet osoba. Iz Tužilaštva su objavili da je policijska racija rezultat višemesečne istrage.\nPolicija je zaplenila više mobilnih telefona sa SIM karticama, laptop, diplome o završenom školovanju, svedočanstava o završenim razredima srednje stručne spreme i druge dokumente za koje se sumnja da su falsifikovani.\nprovera funkcioner skolovanje zabrana bih politicar falsifikat diploma


Nema zahteva za čipovanje ni iz Vatikana ni iz EU | Provera činjenica\nNema zahteva za čipovanje ni iz Vatikana ni iz EU\nKatarina Subašić, AFP Beograd Objavljeno: sreda 26 avgust 2020 u 15:29\nNovinski izveštaj koji tvrdi da je papa zahtevao čipovanje svih Srba da bi se zemlja pridružila Evropskoj uniji i dobila finansijsku pomoć podeljen je na Fejsbuku na hiljade puta. On je “potpuno netačan” rekao je za AFP Činjenice portparol Vatikana; predstavnik za medije Evropske komisije ga takođe demantuje.\nOtkad je objavljen 14. maja, 2020. na portalu Novine.rs, novinski izveštaj pod naslovom “Papa zahteva da svi Srbi budu čipovani što pre!” podeljen je na Fejsbuku više od 3,800 puta, kao na primer ovde, ovde i ovde.\n“Iz Vatikana su poručili Srbiji, da bi neka država mogla da pristupi EU , mora da prati trendove EU i da se pridržava njenih pravila. A najnoviji trend ,a uskoro i obavezno pravilo EU jeste upravo čipovanje svih građana evropske unije i bez toga neće biti moguće pristupiti joj i postati njen član,” navodi se u tekstu.\nSnimak objave sa Fejsbuka napravljen 25. avgusta, 2020.\nServis AFP Činjenice je kontaktirao portparola Vatikana Matea Brunija (Matteo Bruni), koji je rekao da izveštaj “apsolutno nema osnova i potpuno je netačan.” Portparol Evropske komisije takođe je negirao navode iz teksta koji se odnose na EU:\n“Kategorički demantujemo da će EU predložiti ili da razmatra zakon koji bi uveo obavezu mikročipovanja građana EU. To je apsolutno netačno,” napisao je u mejlu za AFP Činjenice 25. avgusta, 2020. portparol koji nije želeo da bude imenovan.\nIzveštaj dalje tvrdi: “Evropksa (sic!) unija i MMF će takođe prestati da daju kredite i pozajmice državama koje svoje građane nisu podvrgli čipovanju.”\n“Takođe je netačno da se tako nešto razmatra u vezi sa pristupnim procesom ili pristupom kreditima od EU,” rekao je portparol Evropske komisije. “Uslovi pridruživanja EU su vrlo jasni i postavljeni u ugovorima EU. U slučaju makrofinansijske pomoći EU, treće zemlje treba prvo da postignu sporazum sa MMF-om i prihvate Memorandum o razumevanju o politici reformi.”\nPortparol Međunarodnog monetarnog fonda (MMF), koji nije želeo da bude imenovan, rekao je za AFP Činjenice 24. avgusta, 2020. da “te tvrdnje nisu zasnovane na činjenicama i realnosti.”\n‘Da li papa upravlja svetom?’\nIako neki korisnici Fejsbuka sugerišu u komentarima da bi priča mogla biti netačna, mnogi su je ozbiljno shvatili i ljutito reagovali. “Šta misli papa, da celom svetu on upravlja, pa što ne čipuju ceo vatikan,” napisao je jedan od njih. “Nikada ne mora Srbija uci u EU ako je to uslov !” komentarisala je jedna korisnica. “To ukoliko bude, ce biti i najveci okidac za okupljanje milion ljudi u Beogradu! Ko ce satanu da rusi, ako ne pravi Srbi, pravoslavci,” napisao je drugi korisnik.\nDoček pape Franje (u centru) prilikom njegovog dolaska na nedeljnjo obraćanje 5. februara, 2020. u dvorani Pol (Paul) VI u Vatikanu\nSrbija i Vatikan imaju diplomatske odnose čitav vek, ali mnogi Srbi, posebno ultranacionalisti, smatraju Vatikan anti-srpskim i krive ga za “zaveru” protiv Srbije i navodno učešće u raspadu bivše Jugoslavije devedesetih godina prošlog veka.\nMeđutim, poslednja tri predsednika Srbije, uključujući sadašnjeg Aleksandra Vučića, posetili su Vatikan i sreli se sa papom. Nakon posete u septembru 2019. Vučić je rekao da je zahvalio papi Franji za podršku Vatikana evropskim integracijama Srbije. Srbija je kandidat za članstvo u Evropskoj uniji i nada se da će joj se pridružiti u doglednoj budućnosti.\nTeorije zavere koje cirkulišu društvenim mrežama tvrde da će vakcinacija protiv COVID-a-19 biti iskorišćena da se u ljude tajno umetnu mikročipovi kako bi oni bili potpuno kontrolisani. Servis AFP-a za proveru činjenica na engleskom jeziku, AFP Fact Check razobličio je teoriju da mikročipovi mogu biti korišćeni za upotrebu 5G mobilnog telefona.\nPapa Franja je, prema izveštajima zainteresovan za budućnost veštačke inteligencije (AI) ali insistira da ona treba da se koristi uz poštovanje etičkih standarda, uključujući transparentnost, nediskriminaciju i pravo na privatnost.\nU februaru 2020, Vatikan je sa Majkrosoftom i Aj-Bi-Emom (IBM) potpisao obećanje da će razvijati veštačku inteligenciju na način koji štiti sve ljude i planetu.\nKako je objavio Pointer (Poynter), u maju 2020 kolumbijski medij La Silla Vacía je razobličio priču da papa Franja “dozvoljava upotrebu veštačke inteligencije za umetanje mikročipova.”


NO "Šuma RS": Prenesena ovlaštenja na Laketića - INFORMACIJA JE KAPITAL - Capital.ba\nNO “Šuma RS”: Prenesena ovlaštenja na Laketića\n20. avg. 2012. 17:35 Objavljeno u OSTALO\nBIJELJINA, Nadzorni odbor /NO/ “Šuma Republike Srpske” verifikovao je danas odluke o razrješenju dužnosti generalnog direktora ovog preduzeća Srđana Ljubojevića i prenošenju ovlaštenja na Radenka Laketića, koji je ranije bio izvršni direktor “Šuma Republike Srpske”, izjavila je Srni predsjednica NO Biljana Marković.\nMarkovićeva je navela da je današnja vanredna sjednica NO održana zbog nedavnog privođenja Ljubojevića.\nOna je podsjetila da je nakon vanredne sjednice Vlade Republike Srpske, koja je održana prošle sedmice, NO naloženo da donese odgovarajuće odluke o razrješenju dužnosti direktora i prenošenju dužnosti na nadležnost jednog od izvršnog direktora “Šuma Srpske”.\nOna je istakla da su članovi NO donijeli nekoliko zaključaka i pokrenuta je inicijativa za analizu trenutnog funkcionisanja Javnog preduzeća šumarstva. “Formirana je komisija i članovi su neki iz NO i izvršnih direktora `Šuma Republike Srpske`. Njihov zadatak je da analiziraju stanje i da, ako analiza pokaže da trenutna makroorganizacija firme prouzrokuje probleme, predloži izmjenu makroorganizacije preduzeća”, objasnila je Markovićeva.\nOna je dodala da je donesen i drugi zaključak da se obustavi produženje ugovora o radu, zaključenih na određeno vrijeme za administrativne radnike i da se radnici koji su iz organizacionih cjelina primljeni u preduzeće po isteku ugovora vrate u matične organizacione jedinice.\nNO “Šuma Republike Srpske” 15. avgusta na elektronskoj sjednici donio je odluku da Srđana Ljubojevića razriješi dužnosti generalnog direktora tog preduzeća, a da Radenka Laketića ovlasti za obavljanje poslova iz nadležnosti direktora do imenovanja vršioca dužnosti.\nSrđan Ljubojević uhapšen je istog dana u akciji MUP-a RS “Proljeće”. Osumnjičen je za primanje mita od 10.000 KM. Srna\nKljučne riječi: nadzorni odbor, radenko laketic, sume rs, top, vazno\nLaketić ponovo v.d. direktora „Šuma Srpske“\n“Šume RS” oštećene za 3,5 miliona maraka\nSrđan Ljubojević izabran za direktora “Šuma RS”\nŠume RS: Dugovi ostali, firme ugašene\nNadzorni odbor “Šuma RS” prihvatio program konsolidacije\nLaketić: Šume RS mogu izaći iz minusa


Kraj rata u Iraku!! - Kozarac.ba\nGrupa šaljivdžija podjelila je juče, prije svega u New Yorku i Los Angelesu, više od milion primjeraka piratskog izdanja lista "New York Times" koji na prvoj strani objavljuje kraj rata u Iraku.\nList ima 14 strana i nosi datum američkog nacionalnog praznika 4. jula iduće godine, odnosno 4. jula 2009. godine. On je plod mašte udruženja "Yea Man" , specijalizovanog za lažne vijesti i parodije.\nUdruženje je već skrenulo pažnju na sebe kada su se njegovi pripadnici lažno predstavili kao odgovorni iz Svjetske Trgovinske Organizacije (STO) i zvanično najavili prestanak rada te institucije.\nU saopštenju objavljenom na internet sajtu www.nytimes-se.com, autori lažnog "New York Times" navode da su radili čitavih šest mjeseci na tom izdanju prestižnog New Yorkškog dnevnika, štampanom na šest različitih mjesta i na čijoj je distribuciji bilo angažovano na hiljade volontera.\nŽelimo da budemo sigurni da će Obama i ostale demokrate uraditi ono zbog čega su izabrani. Poslije osam godina pakla, ako ne i 28, želimo da konačno možemo da počnemo da zamišljamo raj – navodi u saopštenju.\nNovoizabrani američki predsjednik Barack Obama stupiće na funkciju 20. januara 2009. godine, nakon osam godina Bushove administracije i 28 godina nakon dolaska Ronalda Regana u Bijelu kuću.\nKako prenosi agencija Reuters, u jednom članku na naslovnoj strani lažni "New York Times" ističe da je "bivša državna sekretarka Condoleezza Rice ponovila pred vojnicima da je Bushova vlada prije invazije na Irak dobro znala da Sadam Husein nema oružje za masovno uništenje".\nLažni list takođe donosi tekst o "prvom intervjuu bivšeg američkog predsjenika Georga Busha nakon optužbe za veleizdaju".\nU televizijskoj emisiji "60 minuta" Buch je naveo da se potpuno prevario o Iraku. "Naš odlazak tamo očigledno je bio velika greška", priznao je on objavljujući da će "lično krenuti u potragu za Osamom bin Ladenom", vođom terorističke mreže al Kaida, piše u piratskom izdanju New Yorkškog dnevnika.


RTCG - Radio Televizija Crne Gore - Nacionalni javni servis :: Ekonomija :: Očekuju dogovor o povećanju zarada prosvjetarima\n23. 12. 2021. 06:57 >> 08:39 1\nMinistarstvo prosvjete, nauke, kulture i sporta podržava zahtjev nastavnika da se pronađe rješenje za uvećavanje zarada.\nPrethodno je predsjednik Sindikata prosvjete Crne Gore Radomir Božović, 6. decembra kazao da je dopis sa takvim zahtjevima upućen premijeru i ministru finansija.\nIz Ministarstva prosvjete Pobjedi je rečeno da računaju da će se pronaći modaliteti da uvećaju zarade prosvjetnim radnicima.\n“Očekujemo da će MFSS razumjeti ove zahtjeve koji imaju podršku MPNKS”, kazali su iz Ministarstva, komentarišući i stav Prosvjetne zajednice da će krajnja mjera kojoj će pribjeći biti organizovanje protesta, ako se ne povećaju njihove plate.\nNevladino udruženje Prosvjetna zajednica Crne Gore je u nedjelju 19. decembra pokrenula elektronsku peticiju „Povećanje startnog koeficijenta na plate profesora u vrtićima, osnovnim i srednjim školama. Koeficijent 12,56 je naš cilj!“. Za manje od tri dana prikupili su tri hiljade elektronskih potpisa nastavnika i građana. Dan kasnije, proslijedili su mejl svim predškolskim ustanovama, osnovnim i srednjim školama, u kom su im poslali verziju peticije koju neposredno potpisuje svaki nastavnik/vaspitač. Kazali su da imaju veliku podršku sindikalnih predstavnika, uprava škola/vrtića i raznih struktura građana.\nRok za potpisivanje obje peticije je petak - 24. decembar.\nU slučaju da se Vlada i Ministarstvo ogluše o njihove zahtjeve i predočenu tešku situaciju zaposlenih profesora, jedan od sljedećih koraka, kako su najavili, je da sa problemima i rezultatima peticije idu u medije. Ponudiće Sindikatu prosvjete da se udruže i zajedno organizuju pres konferenciju na kojoj bi upoznali javnost sa problemima, pozvali Vladu i resorno ministarstvo da odgovore na zahjeve, ali i pozvati kolege na obustavu svih radnih obaveza koje ne ulaze u minimum procesa rada, a nametnuti su im Zakonom o štrajku.\nNa kraju, kao krajnja mjera, organizovaće protest, ukoliko se Vlada i Ministarstvo finansija na sve ovo ogluše.


Medijana Archives - Niška inicijativa\nNovo zaduživanje u javnom sektoru: JKP Medijani kredit od 40 miliona\nGradsko veće grada Niša odobrilo je na sednici održanoj 4. februara ove godine JKP Medijani novo zaduženje za tekuću likvidnost u iznosu od 40 miliona dinara. Ova odluka donešena na poslednjoj sednici predstavlja još jedan u nizu postupaka koji je...\nSvaki podzemni kontejner u Opštini Medijana košta građane 3000 eura\nPodzemni kontejneri stigli su u Niš početkom septembra 2012. godine. Tada su na Trgu Učitelja Tase postavljena prva dva podzemna kontejnera, čime je ozvaničen dolazak modernog rešenja za odlaganje komunalnog otpada. Kontejneri su nabavljeni od preduzeća "Korali d.o.o" iz Kraljeva...\nPredsednik opštine Medijana daje uputstva oko SNS zapošljavanja\nSvi u Nišu znaju da se posao jedino i samo može dobiti preko SNS-a, ali je uvek dobro da se dobije neka konkretnija potvrda. [caption id="attachment_3940" align="alignleft" width="175"] Interna prepiska SNS članova:[/caption] Nekadašnji član i odbornik Demokratske stranke, Nebojša Kocić,...\nCvetni Paun – razgolićenih 5000 eura\nUmesto prepoznatljivog simbola Čaira, česme u obliku puža koja na istom mestu stoji već decenijama, u Nišu su letos za znamenitost rešili da proglase - pauna. Iako je većini građana ostala nedoumica kakve veze ova životinja ima sa njihovim gradom,...\nOdluke Gradskog veća pogubne po građane\nNa samo tri zadnje sednice Gradskog Veća, možemo primetiti jako loše i za građane poražavajuće odluke. Posle malo ranije odluke o Javno-privatnom partnerstvu vezano za toplovodnu mrežu JKP Toplana, imamo odluku o Javno privatnom partnerstvu u prevozu, dok sada imamo...


Polomismo se za milijardu evra a VW naredne godine investira 4 puta više u Kini - Auto Republika\nPolomismo se za milijardu evra a VW naredne godine investira 4 puta više u Kini\nNajveći nemački proizvođač automobila Volkswagen će zajedno s partnerskim kompanijama, prema inicijalnom planu, investirati iznos koji prevazilazi 4 milijarde evra tokom naredne godine u Kini.\nIstovremeno, oko 40% predviđene sume će završiti u oblasti razvoja električnih automobila, a što uključuje proizvodnju, infrastrukturu, istraživanje i sam razvoj, prenela je novinska agencija Finmarket.\nInteresantno je to što aktuelne prognoze govore o tome da će u narednih svega nekoliko godina, po svemu sudeći, investicije Volkswagena u oblast elektromobilnosti prevazići u finansijskom smislu, vrednost ulaganja u dalji razvoj konvencionalnih vozila, odnosno onih koja sagorevaju tradicionalna (fosilna) goriva.\nVolkswagen ima u planu lansiranje 30 svežih modela koji za pogon koriste alternativna goriva i to do 2025. godine. Očekuje se da će na taj način prodaja Volkswagen grupe u Kini dostići cifru od 1,5 miliona primeraka na godišnjoj osnovi.\nIzvršni direktor Volkswagen grupe za teritoriju Kine, Stefan Valenštajn, izjavio je da je uspeh Kine u oblasti električnih vozila glavni pokretač ostvarivanja ciljeva održivog razvoja nemačkog koncerna.\nTokom 2020. godine biće pokrenuta proizvodnja elektromobila u dva pogona u kojima Volkswagen ima učešće u kapitalu. Radi se o kompanijama FAW-Volkswagen i SAIC Volkswagen, u kojima je ukupni godišnji proizvodni kapacitet na nivou od oko 600 hiljada vozila.\nKineska ispostava Volkswagen grupe je isporučila 3,34 miliona vozila kupcima u toj državi u periodu od početka godine do zaključno s poslednjim danom oktobra. Pride, od trenutka kada je VW ušao na to tržište, ukupno je 42 miliona kupaca dobilo svog ljubimca na četiri točka nemačkog pedigrea.\nNaslovna fotografija ilustruje kako je Volkswagenov električni trkač, model ID.R postavio još jedan impresivan rekord, ovaj put na teritoriji Kine.\ntags: FAW VW investicije VW nova fabrika VW SAIC VW volkswagen\nprevious Koja marka je u Rusiji u novembru uvećala prodaju za 16 puta?\nnext Nemačke fabrike Volkswagena nisu u ravni sa inostranim pogonima\nSta ce vam? Imate Fiat pa nisam vidio da ste se obogatili , nije ni slovačka…zašto bi sa VW bilo drugačije?\nFiat Chrysler je već pokrenuo 90% planiranih ulaganja u Italiji\n26/11/2019 - 09:31\nAutoRepublika na specijalnom BMW događaju za VIP zvanice sledeće nedelje\nKatastrofalan pad prodaje automobila u Indiji\n02/08/2019 - 10:13


Nove mere u Kragujevcu zbog povećanog broja zaraženih - Ritam Grada - vesti Kragujevac\nNaslovna Vesti Nove mere u Kragujevcu zbog povećanog broja zaraženih\n“Imamo konstantan porast obolelih na dnevnom nivou što ukazuje na ozbiljnost i težinu epidemije. Nismo dostigli pik, ali se nalazimo u uzlaznom delu pandemijske krive. U ovom trenutku imamo 204 učenika pozitivnih na korona virus, od čega 194 u srednjim školama”, kazao je Predrag Delić iz Insituta za javno zdravlje.\nKako je poručila Gordana Damnjanović, članica Gradskog veća za zdravstvenu i socijalnu zaštitu zadužena za primenu protivepidemijskih mera,od pregledanih svaki treći je pozitivan među odraslom populacijom, kao i svako drugo dete.\n“U Univerzitetskom kliničkom centru hospitalizovano je 140 pacijenta od kojih je 10 na respiratoru. Jedini izlaz je vakcinacija koja mora da bude brža i sveobuhvatnija. Prvu dozu primilo je 78 000 sugrađana, potpuno je imunizovano 75 000, a treću dozu primilo je 10.000 Kragujevčana, što nije dovoljno za postizanje kolektivnog imuniteta”, kazala je Damnjanović.\nRadno vreme organizovano je u tri smene od 7 ujutru do 4 sata narednog dana. Inače, od 2. septembra prošle godine do danas, obavljeno je 35.000 inspekcijskih nadzora i izrečeno 190 mera prema prekršiocima”, rekla je Miroslava Petrović iz Gradske uprave za inspekcijske poslove i komunalnu miliciju.\nPrethodni članakPartizan na „Čika Dači“\nSledeći članakRadnički i Vojvodina u finalu memorijalnog turnira


Wizz Air za deset godina prevezao 5 miliona putnika u Srbiji\nMadjarska niskotarfina avio-kompanija Wizz Air objavila je danas da je tokom deset godina rada prevezla pet miliona putnika u Srbiji\nPrvi let, najvećeg niskotarifnog avio-prevoznika u centralnoj i istočnoj Evropi, iz Srbije je obavljen 2010. godine, rečeno je na konferenciji za novinare, uz podsećanje da je Beograd bio jedan od prvih aerodroma u mreži Wizz Air-a u regionu jugoistočne Evrope sa letovima za Dortmund i London.\nDanas Wizz Air leti na 13 linija ka sedam zemalja iz Beograda i pet linija iz Niša.\nNavedeno je da je prošla godina bila rekordna po broju putnika iz Srbije koji su leteli Wizz Air-om, a bilo ih je oko 895.000.\n„Zadovoljni smo rezultatima koje smo prošle godine ostvarili u Beogradu, kao i prijemom na koji smo naišli otkako smo počeli da poslujemo na ovom aerodromu koji je važan za ceo Balkan“, izjavila je menadžerka korporativnih komunikacija u Vizeru Paulina Gosk - prenosi list Danas.\nWizz Air je najveća niskotarifna avio-kompanija u centralnoj i istočnoj Evropi čija flota obuhvata 120 aviona i koja u ponudi ima više od 700 destinacija sa 25 aerodroma i povezuje 154 destinacije u 45 zemalja.


Crvena zvezda večeras protiv Jang Bojsa odlučuje o plasmanu u Ligu šampiona\nCrvena zvezda želi prolaz, želi pobedu…\nO važnosti utakmice Crvena zvezda – Jang Bojs ne bi trebalo da se priča. Jang Bojs je ekipa koja zaslužuje respekt i biće to drugačija utakmice od one u Bernu, stav je igrača i trenera crveno-belih Vladana Milojevića.\nVladan Milojević veruje u prolaz svog tima u Ligu šampiona, a kapiten Marko Marin izjavio da ekipa zaslužuje da se nađe u elitnom takmičenju.\nSa druge strane trener švajcarskog kluba Herardo Seoane najavljuje da se neće uplašiti ambijenta na stadionu “Rajko Mitić”. Takođe, veruje da će biti teška utakmica, ali isto tako veruje u da njegov tima ima kvalitet i šanse da savlada Zvezdu i nađe se u elitnom takmičenju i ove godine.\nRelated Items:Liga Šampiona, Sport, Zvezda\nTUČA na utakmici Metalac – Bačka, Četiri CRVENA KARTONA (VIDEO)


Sjutra počinje nova faza programa Energetski efikasan dom | Analitika - Informativni Portal\nMinistarstvo ekonomije sjutra, 7. avgusta, pokreće novu fazu programa “Energetski efikasan dom“ čiji je cilj smanjenje troškova grijanja i povećanje komfora u domaćinstvima, ostvarivanje značajnog smanjenja emisija CO2, kao i razvoj tržišta sistema za grijanje na moderne oblike biomase u Crnoj Gori.\nObjavljeno: 06. 08. 2019 - 11:46\nKako je saopšteno iz Ministarstva, program podrazumijeva atraktivan i održivi finansijski mehanizam u cilju primjene mjera energetske efikasnosti u domaćinstvima.\nZa potrebe ovog programa, Ministarstvo ekonomije je obezbijedilo 100.000 eura za subvencionisanje kamata i naknada za obradu kredita za domaćinstva u Crnoj Gori za kupovinu i ugradnju sistema za grijanje na moderne oblike biomase (pelet, briket), koji uključuju kotlove/peći, cijevni razvod i/ili radijatore; za ugradnju termoizolacije na fasadi stambenog objekta i ugradnju energetski efikasne fasadne stolarije.\n“U okviru Programa, građani će biti u prilici da apliciraju za beskamatne kredite do maksimalnog iznosa do 10.000 eura, sa periodom otplate do šest godina, za sprovođenje prethodno navedenih mjera energetske efikasnosti u svojim domaćinstvima, dok će Ministarstvo ekonomije subvencionisati troškove kamate i obrade kredita za cjelokupan period otplate kredita”, objašnjavaju u Ministarstvu.\n“Programom je predviđeno da građanin stupa u kontakt sa kvalifikovanim izvođačem radova kako bi dobio detaljnije informacije o ponudi u okviru programa „Energetski efikasan dom“. Po dobijanju ponude za izvođenje radova, građanin se obraća Ministarstvu ekonomije, sa zahtjevom za dobijanje potvrde da je kvalifikovan da učestvuje u Programu “Energetski efikasan dom”, uz propratnu dokumentaciju kojom se dokazuje da je objekat na kojem će se izvoditi radovi legalan odnosno da je u procesu legalizacije”, navodi se u saopštenju.\nU prethodnoj fazi programa “Energetski efikasan dom”, mjere energetski efikasnosti su primjenjene u 93 domaćinstva u Crnoj Gori. Program „Energetski efikasan dom“ predstavlja svojevrstan nastavak programa „Energy Wood“, koji je Ministarstvo ekonomije kroz tri faze realizovalo od 2013. godine, i u okviru kojeg je ugrađeno oko 1.010 sistema za grijanje na pelet i briket širom Crne Gore.\nTagovi: Energetski efikasan dom Ministarstvo ekonomije


"NATO podstiče Kijev da koristi silu" : Nadlanu.com\n"NATO podstiče Kijev da koristi silu"\nObjavljeno 2. jun 2014. / 17:52:25\nGruško je dodao i da NATO remeti nastojanja da se pronađe mirno rešenje krize.\nGruško, koji je razgovarao sa ambasadorima članica NATO u Briselu, rekao je da aktivnost NATO bez presedana u blizini granica Rusije pojačava tenzije i mogla bi ugroziti postojeće sporazume iz oblasti bezbednosti, navodi Rojters.\nAmbasadori 28 zemalja NATO-a sastali su se danas u Briselu s ruskim kolegom prvi put od pripajanja Krima Rusiji, što je dovelo do zaoštravanja odnosa Moskve i tog vojnog saveza, rekla je portparolka NATO-a Oana Lungesku.\n"Razmena mišljenja je bila veoma otvorena", kazala je ona i dodala da su obe strane iznele svoje stavove.\n"Treba da nam svima bude cilj nalaženje rešenja koje će poštovati medjunarodno pravo, uključujući teritorijalni integritet Ukrajine, i doprineti evro-atlantskom miru i bezbednosti", rekao je generalni sekretar NATO-a Anders Fog Rasmusen posle susreta.\nKako je, međutim, saopšteno, na tom "formalnom" sastanku nisu donete nikakve "odluke".\nOvaj sastanak prvi je takav susret od 1. aprila, od kako je NATO, posle pripajanja Krima, odlučio da obustavi praktičnu saradnju s Rusijom, ali ne i politicki dijalog.\nPRODAJA SE UDVOSTRUČILA: Španski proizvođač šahovskih tabli zadovoljno trlja ruke…